«Torrea eraikina lapurtuko badigute ere proiektuak bizirik segiko du» - Leitzaldea - Erran.eus\n«Torrea eraikina lapurtuko badigute ere proiektuak bizirik segiko du»\nTtipi-Ttapa 2020-05-04 12:00\nJone Lozano Miranda Torreako kidea\nHemezortzi urte bete dira Herriko Tabernen auzia hasi zenetik, «ziurgabetasun handiko urteak» izan direla aitortu digu Jone Lozano Miranda Torreako kideak. Proiektuari bizia emateko «herritarrek ahalegin handia» egin dutela azpimarratu du eta orain arte ezagutu dugun bezala Torrea azken lerroak idazten ari dela dirudien arren, nabarmendu du herritarren esku dagoela «proiektuari segida ematea, gaurkotu eta freskatzea».\nNolakoak izan dira azken bost urte hauek?\n2002an hasi zen operazio juridiko, politiko eta polizial hau eta geroztik elkartearen zuzendaritza, langileak eta espazioa bera mehatxu iraunkor baten pean bizi izan gara, baita proiektu honi bizia emateko ahalegin handia egin duten herritar guztiak. Hemezortzi urte dira Torreak soinean motxila oso astuna daramala: operazioaren ondorengo kriminalizazio eta jazarpenak eragin negatiboa izan dute, baina era berean prozesu judizial amaigabe honek langileen eskubide nahiz ongizatean eta espazioan egin beharreko inbertsioak baldintzatu ditu. Edonola ere, egia da Auzitegi Gorenak 2015ean sententzia definitiboa kaleratu zuela, eta bertan proiektuaren lokala konfiskatzea agindu zuela. Hemezortzi urte mehatxupean zailak izan badira ere, azken bostak ‘bihar etor daitezke’ esaldia ahoan izan dugula pasa ditugu. Eta oso gogorra da horrela funtzionatzea ikuspegi guztietatik!\n«Azken bost urteak bihar etor daitezke esaldia ahoan izan dugula pasa ditugu. Eta oso gogorra da horrela funtzionatzea ikuspegi guztietatik»\nMehatxua egia bihurtzera doala dirudi…\nCovid-19ak etxean gauzkala etorri da kolpea. Argi dago jokaera koldarra dela, izan ere gure osasunarekiko kezka eta izua azken mugetaraino eraman duen krisi hau baliatzen ari dira dekomisoa exekutatzeko. Honek Espainiako estatuaren maila morala erakusteaz gain, haren gabeziak agerian uzten ditu: 101 Herriko Taberna lapurtu behar ditu, bai, baina herri honen erantzunari beldur dela dio. Eta horrek herri honen indarra erakusten du.\nKontuak izozteak zein egoeratan utzi du elkartea?\nTeknikoki kontuak izoztuta zeuden 2003tik. Guk kontu bakarra genuen, eta orain izoztuta zegoen kontu hori diruz hustu dute, beraz elkartearen ondasun likidoaren gaineko enbargoa exekutatu dute. Baina bertan lau xoxa baino ez zeuden. Edonola ere kontu korronte horretan lau xoxa egotearen prezioa ere 18 urtez ordaindu du Torreak, izan ere funtzionamendua ez dela normala izan esan dezakegu. Ordainketa guztiak guk egin behar izan ditugu eta automatikoki egin zitezkeen guztiak egitera ere norbaitek joan behar izan du banketxera edo komertzioz komertzio.\nTorreako langileen soldatak, gastu finkoak... nola egin aurre?\nMomentu honetan Torrean matematikariak baino ekuazio konplikatuagoak egiten ari garela uste dut. Espainiako estatuaren erasoari, Covid-19ak sortu duen muturreko prekarizazioa gehitu behar zaio. Estatuak Torrearen ondasun materialen gaineko dekomisoa exekutatzen duen bitartean kezka bat dira gastuak, bai. Leitzaldeko edo Euskal Herriko gainerako tabernariek izango dituzten kezka berberak izango direla uste dut: nola egin aurrera egoera honetan? Esan daiteke, orohar gure eskualdeko ostalaritzak oso baldintza zailetan irauten duela. Esfortzu eta sakrifizio handiarekin, errekonozimendu eskasarekin, eta lan-sari prekarioekin... Hau da gure eskualdean ostalaritzak bizi izan duen normaltasuna. Baina herritarrak pentsatzen hasi beharko lukete tabernarik gabe herriko bizitza nolakoa litzatekeen; herriko pesta eta parrandak nolakoak izango liratekeen, non lagun artean elkarren berri izan edo planak egiteko non elkartuko liratekeen... Jornal handienak ere alferrik izango dira herritarrak biltzeko espazioak ixten badira. Herria gure kulturaren iraupenaren subjetu bezala, zaintzea dagokigu, eta horren baitan herriko ostalaritza.\nTorreara etorrita, 26 urtez zabalik mantendu dugu gure altxorra, denon artean eraikitzen joan garen gotorlekua. Hau posiblea izan da neurri handi batean langileen esfortzu izugarriari esker, baina baita Torreak duen sare humano zoragarri horren ondorioz ere, eta noski determinazio politikoagatik. Torreak herriaren alde lan egiten segitzen du.\nZein izan daiteke hurrengo pausoa?\nBa lehen aipatu bezala apirilaren 16an Torrea elkartearen ondasun likidoarekin geratu zen Estatu espainola. Haien hurrengo urratsa elkartearen ondare materialarekin geratzea izango da, ematea falta zaien azken urratsa da, arrazoiak dauzkagu pentsatzeko amaieraren atarian gaudela dagoeneko.\nZer gertatuko litzateke eraikinarekin? Enkantean aterata izanen luke herriak berriro erosteko aukerarik?\nBa auskalo zer egiten duen Espainiako estatuak lokalarekin. Momentuz ikutzen duen oro usteltzen zaiola besterik ez du erakutsi. Ez dezagun ahaztu Torrea elkarteak bi solairu dituela: behekoa, taberna, denontzat ezaguna dena eta zabalik dagoena. Eta goiko solairuan txokoa, egoitza, eta Torrearen biltokia. Goiko solairua itxita daukate 2003az geroztik. Gure galdera da: nola egongo da lokal hori 18 urtez itxita egon ondoren? Ustelduta! Izan ere hortxe dago afera honen beste ertz bat: 2003an operazio mediatikoa jarri zuten martxan. Mehatxatu, jazartu eta zapaldu gaituzte... eta 18 urte hauetan Torrearekiko kontrola eramateko idazkari judizial bat izendatuta egon da, baino inortxo ere ez da etorri ezer galdetzera. 18 urtez ziurgabetasunaren desertuan egon gara, baina zutik eta herriarekin lanean!\nKinielak egiten hasita, posiblea da enkantera ateratzea bai. Ez dakigu ordea ze epetan, izan ere baliteke hilabete gutxi batzuetan izatea, edo urte batzuen buruan. Behin enkantera aterata eta herriak berriro erosi nahiko balu, noski aukera izango lukeela baino oso adi egon beharko luke. Edonola ere, badauzkagu beste lehentasun batzuk gaur gaurkoz eta ez gaude aukera hori aztertzen, esan bezala kiniela bat delako.\nZe bide ari zarete lantzen? Legeak badu zirrikiturik?\nEz dago zirrikiturik ez eta errekurtso aukera gehiagorik ere, sententzia definitiboa denez exekutatzea besterik ez da falta. Peripezia juridiko-politiko bat bada ere, elkarte guztiz legal bati bere ondasunak kentzea, horrelaxe da, gordina. Eta egingo dute! Kontuan izan behar dugu Francok egin zuen ondare lapurretaz geroztik emango den konfiskazio handiena dela (eliza egiten ari den inmatrikulazioena ikusteke dagoen arren). Edonola ere guk proiektuari ematen diogu garrantzia. Torrean gauzatzen bada ere, proiektua da lokalaren esentzia. Eta hori da estatuak akabatu nahi izan duena behin eta berriz: proiektua. Herritik sortu zen proiektu bat izan delako, eta herriarentzat lan egitea izan duelako xede. Euskal Herri euskaldun eta justu baten norabidean lan egin duen espazio aske eta askatzailea. Hamaika kolorez jantzi duguna denon artean: berdea, horia, morea, gorria, urdina, laranja ezberdinez betea...\nTorrea taberna bat baino gehiago da herriarentzat.\nTorreak paper oso garrantzitsua jokatu du eskualdean eta Leitzan bereziki. Ez dezagun ahaztu kuneteroen nafarroan gaudela, eta hemen edozein identitate garesti ordaindu izan dugula historikoki. Baina duela 30 urte komunitate batek errealitate gordin horri aurre egiteko Torrea bat amesteari eta sortzeari ekin zion. 26 urtez hamaika koloretako borrokak eraiki ditugu pareta horien artean. Euskal kulturaren eta balore ezkertiarren gotorleku bilakatu dugu. Eta gure ustez Leitzan dagoen ehun sozial indartsu, anitz eta zabal hori ezingo litzateke ulertu Torrea gabe. Adierazle bezala Leitzaldeko eragile askok erabili izan dute Torrea azpiegitura bezala euren bileretarako, euren materialak uzteko, euren ekimenetarako behar zituzten gauzak hartzeko baina ez hori bakarrik, Torrea herriari lotuta dagoenez mugimenduen bultzatzaile ere izan da, besteak beste laguntza ekonomikoa ere emanez.\n«Leitza mugimenduan dagoen herria izan dadin lan egin du Torreak»\nZein da zabaldu nahi duzuen mezua?\nBadirudi Torrea bere historiaren, orain arte ezagutu dugun bezala behintzat, azken lerroak idazten ari dela. Utziko duen hutsunea handia izango da, eta ziurrenik ez gara konturatuko ze nolakoa izango den haren tamaina itxiera iritsi eta denbora bat igarotzen den arte. Nabarituko dugu, maila pertsonalean zein kolektiboan. Baina, gure ustez, altxorra proiektua da, gure esku dago proiektuari segida ematea, gaurkotu eta frexkatzea. Bizitzak eta herriak zentroan jarri behar ditugu orain arte bezala, izan ere Torrean garatu den proiektuak 26 urtez herria izan du ardatz. Eta harro gaude!\nBide batez, eskerrak eman nahi dizkiegu urte guzti hauetan proiektua sustengatu duten herritar guztiei. Haiek gabe, zentzua galduko zukeen eta gainera ezinezkoa litzateke itsasontzi hau honaino ekartzea. Ez dugu ukatuko ordea, haserre, amorru eta inpotentzia handiarekin bizitzen ari garela une hauek, baina baita neke punttu batekin ere, ez baitira alferrik pasa 18 urte mehatxupean.\nHonen guztiarenx gainetik, gure indarraz jabetuak gaude eta gure ideia, eta sinesmenetan determinatuak: herri honen alde lan egiteako gogoak egunero ateratzen gaitu kalera, gainerako herritarrekin elkar lotzen gaitu hamaika lan eta borroketan nahiz elkartasun eta auzolan sareak ehuntzen jarraitzera. Izan ere, Torrearen balioa ez dago paperetan, Torrea uki daitekeen amets bat da eta ez dute atxilo eramango ziega ilun batera. Torrea gurea baita! Herriarena! Eta defendatuko dugu! Laranjaz jantzi eta beste behin injustizien aurrean errebelatu eta erantzuteko unea iritsi zaigu. Herri honek badu eskarmentua horretan, erakutsi dezagun!


Beldurrak aldez aldatuko ote?\nIragan urteko azken egunek emazteen kontrako bortizkeriaren arloan, berri zenbait ekarri ditu eta aldaketa mantso baten lekukotasuna, hain zuzen ere horren adierazgarri da Matzneff idazlearen auzia.\n2019ko abenduaren lehen partean aktualitatera etorri da Vanessa Spingora idazlearen Consentement liburua. Honetan Spingorak Matzneff idazle zaharraren meneko bizi izan zituen harremanei buruz jarduten du.\nHotzikara ematen du Spingoraren lekukotasunak, are gehiago pentsatzen denean hemendik aitzina idazleak betiko kokatuko duela bere burua biktima horren azalean. Eleberri autobiografiko honetan errefera egiten dio borreroari, Matzneffi, zeinek urteak lehenago literatur arloa hornitu baitzuen nasaiki haren harreman pedofiloen eta perbertsoen kontaketekin. Ez zen nehor orduan horretaz kexatu zenik. Ez orduan eta ez berantago. Izan ere, 2020 urte honetaraino, arloak babestu eta laudatu egin du –azken literatur saria 2013an edo jaso zuen–. Kanbiamena da ere, oihartzuna hartzeaz harago, auzibideak ere irekitzen direla.\nGauzak aldatu dira alde bat baino gehiagotatik.\nHasteko, aspalditik baldin bagenekien ere, etxetik harago begiratuz gero, bazter guztiak urde zikinez mukuru beteak zirela, orain jada publikoki eta ozenki salatzen dira jarrerak, ezin da horretaz espantuka ibili. Orain salaketa horiek entzunak dira; nahiz eta ez diren gutxi batzuk baizik epaituak izanen, oihartzuna izaten dute eta nehork ez du engotik inolako zalantzarik.\nUrteak behar izan dira horretarako eta publikoki onarrarazteko, harremanak eta biziak gizonekiko sumisio horretan oinarritzen direla.\nBerri ona da gaur ezin egin izana menpekotasun harremanen apologia, bortxaketarena, manipulazioarena, pedofiliarena, hori ez gehiago onargarria izatea.\nBestalde aldaketa da Matzneffen kasuan, hainbat behartuak sentitzen direla orain laudatu izan dutenaren baztertzeko. Izan ere, Matzneff, Renaudot sariaren irabazlea izan zen 2013an. Gaur sari emaileek diote hartaz agian okertu zirela.\nBizkitartean, ez dute gibelera egiten. Ez da arbuiorik. Aitorpen soft bat da, hitz-erdika egina. Bai, sentitzen da Beigbederren hitzetan –sariaren epaimahai buruetarik bat zen– garaiak aldatu direla, aldiz, ez, ez da oraindik iraultza. Oroit gaitezen duela zenbait urte honek berak aldarrikatzen zuela nork bere puta ukatearen eskubidea 343 urde-zikinen manifestuan; gaur ez lezake holakorik egin, hala pentsatzen segiturik ere.\nHalere, kanbiamena ez da oraindik etxe guztietara heldua, anitzetan harremanek segitzen dute gordin eta gogor: ehun mila bortxaketa urtekal, 150 emazte erailak Frantziako Estatuan 2019an bikotekideen eskuetatik, haur eta gazteen laurdena sexualki erasoa izanen da 18 urte bete aitzin eta bostetik batek tratu txarrak jasanen ditu.\nZenbakiak agerian dira, berria da duela zenbait urteko egoerari konparatuz. Hori ere aldaketa da. Gaur bezainbat elkarte feminista ez da sekulan izan. Tendentzia politiko bakoitzak bederen talde filiatu bana du. Politikoek emazteen kontrako bortizkeria oro lehentasuntzat dute; dudarik gabe, ondoko martxoko hauteskunde kanpainen ildoetarik bat izanen da.\nBizkitartean, oraindik ere, neurri konkretu eta erradikalagoak itxaron dira. Ez baita ez interbentzio koadro, ez lege, ez babes dispositibo aski indartsurik oraindik, ez erasotzaileak zigortzeko, ez biktimak hitz egitera akuilatzeko.\nEz da aski beldurrak aldez alda dezan.\nKanal hauetan artxibatua: Iritzia | Literatura | Frantzia | Pedofilia


Jolanta Dylewska | Zinema | Pantaila handian\nYou are here: Home ∼ Jolanta Dylewska\nCANNES 2018: Moskuko miseriak eta Turkiako irudi ederrak urteak behar izan dituen film batekin azken egunean\nPublished by Kristina Zorita Arratibel on 19 May, 2018 | Leave a response\nCANNESetik Bukatu da. Canneseko zinemaldiko edizio honetako azken eguna dugu. Gaur jakingo dira sariak. Atzo berriz sari horien bila ibili diren azken bi filmak ikusi genituen. Gaur sari banaketa ondoren emango den filma ikusi ahal izan du prentsak. Monty Pynthongo kidea zen Terry Gilliani ia hiru hamarkada kostatu zaion filma ikusi dugu: “The Man Who Killed Don Quixote”. Duela hamar… Read more →\nPosted in Etorkizuneko estreinaldiak, Zinema jaialdiak | Tagged "Ahlat Agaci", "Ayka", "The Man Who Killed Don Quixote", Adam Driver, Doğu Demirkol, Gökhan Tiryaki, Jolanta Dylewska, Jonathan Pryce, Murat Cemcir, Nuri Bilge Ceylan, Samal Yeslyamova, Sergey Dvortsevoy, Terry Gilliam


Oarsopedia, Oarsoaldea eduki librez betetzeko : Oarsoaldeko Hitza\nWikipedia ia oinarrizko kontsulta toki bihurtu da, baita ere taberna giroko eztabaiden zapuztaile ere. Eduki libreak jasotzen dituen entziklopedia elikatzeko, baina, lan eskerga egiten dute mundu osoan milaka editorek. Oarsoaldean ere editore talde permanente bat sortu dute. Bertako kide dira Beñat Irasuegi errenteriarra eta Unai Tolosa lezoarra. Udako Euskal Unibertsitateak aurten, lehen aldiz, Euskal Wikilarien Elkarte sortu berriarekin batera, Wikipediari buruzko ikastaroa antolatu du. Azken urteetan asko garatu diren hainbat tresnaren berri jaso dute bertan, Wikidata eta Wikipedia Commons, esaterako. Bigarren horren bitartez, bideoak, argazkiak, audioak eta abar igo daitezke Wikipediara, eta hizkuntza guztietarako balio du. Wikidata bereziki iraultzailetzat definitu du Irasuegik: «Ikastaroa egin genuenean, Frantziako Tourra lehiatzen ari ziren. Etapa bukatzean, sailkapenak igotzen zituzten frantziar batzuek, eta edozein Wikipediak aprobetxa ditzake». Tolosak nabarmendu duenez, orain arte bakoitzak bere hizkuntzan sortzen zituen artikuluak, eta gero horiek itzuli behar ziren. Wikidatarekin, artikuluen automatizazioa programatuz gero, errazagoa da hori. Jakintza partekatu Euskal Wikilarien Elkartearen helburua Wikipedia bultzatzea da, orain arte edizioan aritu direnengandik harago joatea. Alde batetik, jakintza zehatz bati buruz zerbait dakitenengana iritsi nahi dute, eta bestetik, tokian tokiko edukiak landu. Irasuegi: «Hortik abiatuta, iruditu zitzaidan interesgarria izango zela Oarsoaldean talde permanente bat edukitzea, edukiak libre partekatzeko. Twitter bidez zabaldu nuen ideia, Telegram talde bat sortu genuen, eta 15-16 gaude». Wikiproiektu bat sortzen ari dira egun hauetan. Talde irekia da, eta Oarsoaldean bizi direnak bilduko dira bertan. Ziurtatu dutenez, Wikipedia Commons eta Wikidata erabiltzeko formazioa jasoko dute. Horrez gain, talde horrek eduki libreen filosofia sustatu nahi du.\nWikipediak hainbat tresna garatu ditu;?tartean Wikidata eta Wikipedia Commons\nEgunero erakundeek, elkarteek edota norbanakoek eduki libre pila bat sortzen dutela baieztatu du Irasuegik, baina lizentzia pribatiboa daukate. «Beraz», jarraitu du, «ezin zaio beste erabilerarik eman. Eduki horrek sozialki zabaltzeko gaitasuna izanbehar du». Tolosaren arabera, edukia libre izateak ez du esan nahi egileari aitortzarik egiten ez zaionik: «Edozeinek edozertarako erabil dezake, baina egilearen izena aipatuz». Irasuegi: «Copyrightarena guztiz antinaturala da. Herrigintzak asmo sozialarekin, komunarekin eta irekiarekin sortzen ditu bere edukiak». Beraz, bakoitzak kontrolatzen duen gaian eduki libreak eta tokian tokikoak sortzeaz gain, filosofia ikastetxeetan zabaldu nahi dute. Izan ere, Oarsopedia taldean badira irakasleak. I. Oarsopedia Saria Talaios kooperatibak sustatu du Oarsopedia taldea, eta talde horrek publikoki antolatu duen lehen jarduera Oarsopedia Saria da. WikiLovesMonuments mundu mailako lehiaketaren txapelketa lokala da. Eusko Jaurlaritzak duen monumentuen zerrenda hartu dute, eta haien argazkiak bidali beharko dituzte lehiakideek. Horretarako, Wikipedian izena eman beharko dute, eta txapelketaren lehiaketaren orrialdean sartu behar da. «Pribatizaziorako dagoen joera horrekin puskatu nahi da. Lehiaketa mundu mailan egiten da, legediekin kontradikzio horiek bilatzeko. Oso erraza da argazkiak igotzea, Instagram ikustea besterik ez dago. Baina ez daukate balio sozialik», esan du Irasuegik. Sare sozialen erabilerari buruz ohartarazi du Tolosak:?«Facebook eta Instagramek beren baldintzak dituzte, eta ez dakizu zertarako erabiliko duten. Eskubide asko ematen dizkiegu, kontziente izan gabe». Horregatik, eduki libreak partekatzeko deia luzatu diete eskualdeko lau udalerrietako kideei.\nIzan ere, Oarsoaldeko eduki libre gutxi dago sarean, eta horiek biderkatzeko amua da lehiaketarena. Aurten monumentuen zerrenda ofiziala aukeratu dute, baina datorren ekitaldirako beste ondare mota bat sartu nahiko lukete. «Iztietako eliza brutalismoaren eredu da, eta monumentu interesgarria da alde horretatik. Gainera, industrializazioaren aztarna gutxi geratzen dira, eta ez litzake ideia txarra izango garai bateko fabrikak non zeuden jartzea, edo euren argazkiak igotzea. Oarsopedian gabiltzanok kaleko jendea gara. Bestela, badirudi pertsona ospetsuak bakarrik ager daitezkeela, edo Erdi Aroko eraikinak», aldarrikatu du Irasuegik. Lehiaketaren izenak dioen bezala, sariak banatuko dituzte. Bi sari izango dira: alde batetik, Labore Oarsoren produktuen saski bat oparituko dute. Bestetik, Ereitenek Pasaiako historiari buruz egindako liburu sorta. Beraz, kamera hartu eta Wikipedia Commonsen log in egitea besterik ez da falta.


Kalitatea eta elikagai-enpresak - ZientziaEus\nKalitatea eta elikagai-enpresak\n1996/06/01 Cid, C | Fernández Quintela, A. | Otegi, Itziar | Partearroyo, M.A. Iturria: Elhuyar aldizkaria\nAzkenaldi honetan kalitateaz asko hitz egin eta hitz egiten da. Definizio ugari eman izan da kalitateari buruz, eta usuena “produktu edo zerbitzu bati, beharrizan adierazi edo inplizitu batzuk betetzeko gaitasuna ematen dioten propietate eta ezaugarrien multzoa”(1) dela dioen definizioa da. Kalitatearen interpretazio honek erabat zaharkiturik uzten du orain arte nagusi izandako ideia, hots, kalitatezko produktua fabrikazioan zehar kontrol fisiko-kimikoak, mikrobiologikoak edota organoleptikoak gainditzen dituena dela baieztatzen zuena, modu horretara fabrikatzailea ezarritako zehaztapen batzuei egokitzen zaiela ziurtatzen delakoan.\nGaur egungo kontsumitzaileak kalitatearekiko duen jokaerak bestalde, elikagai enpresa batek beti bere produktuez egiten den erabilerara egokitzen saiatu behar duela ekarri du ondorio gisa.\nElikagai-enpresak bere bezeroek edo kontsumitzaileek bere produktuen kalitateaz zer ulertzen duten jakiten duenean, kalitatezko produktu horiek etengabe eskaintzeko gauza izango dela bermatu behar du.\nPagolaren arabera (2), bezeroek nabaritzen dituzten kalitatearen hiru alderdi zehaz daitezke: diseinuaren, produktuaren eta zerbitzuaren kalitatea.\nDiseinuaren kalitatea bezeroaren nahia jakitean datza, hori zehaztapen neurgarri bihurtu, eta ondoren, bezeroak eskatzen duen kalitatea lortzen dela bermatuko duen sistema diseinatzean.\nProduktuaren kalitatea bestalde, diseinuari egokitzen zaion prozesu produktiboaren ondorio da, hau da, akatsik gabeko prozesu produktiboarena.\nAzkenik, zerbitzuaren kalitatea, entrega-epeak eta -baldintzak betetzean datza, baita produktua saldu ondorengo arazoei emango zaien erantzunaren prestutasunean eta arintasunean ere.\nElikagai-enpresak bere bezeroek edo kontsumitzaileek bere produktuen kalitateaz zer ulertzen duten jakiten duenean, kalitatezko produktu horiek etengabe eskaintzeko gauza izango dela bermatu behar du. Eta horretarako, hain justu, Kalitatea Bermatzeko Sistema enpresan bertan ezartzea behar-beharrezkoa da; sistema hori aurrez ezarritako eta sistematizaturiko aktibitate-multzo bezala definitzen da eta jakina denez, kalitatearen eskakizunak beteko dituela ziurtatzeko, beharrezkoak diren produktuak, prozesuak edota zerbitzuak ditu jomuga nagusi. Sistema horren helburua produktu egokiak eskaintzen eraginkorra dela ziurtatzea da eta ondoren, konfidantza eskaintzea.\nErabaki hori hartzean, enpresa batean kalitatea ziurtatuko duen sistema ezartzeak espezializaturiko profesional-talde bat eskatzen du eta talde horren ardura, produktuaren diseinutik hasi eta berau entregatu arte kalitatea bermatzea da.\nRubio-k (3) kalitate-sistemak lortu beharreko lau oinarrizko helburu aipatzen ditu: enpresaren edozein aktibitatetan akatsak egitea ekiditzea, ekintza prebentiboak ezarriagatik ere azal daitezkeen akatsak detektatzea, akats horiek eragiten dituzten arrazoiak aurkitzea eta produktuak zein prozesuak hobetzeko iharduerak ezartzea eta agiri desberdinen bidez, kalitatearen eskakizunak bete direla objektiboki erakustea.\nISO 9000 ARAUDIA\nKalitatea Bermatzeko Sistema ezarri ahal izateko, enpresek 9000 Saileko Nazioarteko Arauak erreferentzia gisa hartu ohi dituzte, Normalizaziorako Nazioarteko Erakundeak ( International Organization for Standardization , ISO) 1987ko martxoan argitaratutakoak. Ondoren, 1987ko abenduan, Normalizaziorako Europako Batzordeak (CEN-ek) 29000 Saileko Europako Arauak hartu zituen. Halaber, Normalizazio eta Zertifikaziorako Espainiako Erakundeak (AENOR-ek) 66-900 Saileko UNE arauetan bere egin zituen.\nISO 9000 Saila, edota EN 29000 eta UNE 66-900 Sailak, kalitate-sistemei buruzko bost arauz osatuta daude (horien funtzio espezifikoa 1. irudiko eskeman jasotzen da). ISO 9000 Araudiak kalitateari buruzko kontzeptu nagusiak definitzen ditu, hau da, kalitatearen politika, gestioa, ziurtapena, kontrola, etab., eta sail bereko beste arauak aukeratzeko eta erabiltzeko ildo orokorrak ezartzen ditu. Enpresak produktu berrien diseinua egiten duen kasuan, ISO 9001 Araudia hartuko du; gainerakoetan, enpresek ISO 9002 Araudia hartu ohi dute.\nArau horiek guztiek, aldez aurretik zehazturiko kalitatea lortzen dela bermatzeko kontuan izan behar diren elementuak zehazten dituzte, horiei buruzko betebeharrak (ISO 9001etik ISO 9003raino) finkatuz edota gomendioak (ISO 9004) eskainiz.\nGure kasuari dagokionez, elikagai-enpresek ISO 9002 Araua erabili ohi dute. Arauak ondoko puntuei buruzko zehaztapenak ezartzen ditu:\nBezeroak saldutako produktuak\nProduktuaren identifikazioa eta trazabilitatea\nIkuskapena eta entseiua\nIkuskapenerako tresneriaren eta makineriaren kontrola\nIkuskapenaren eta entseiuen egoera\nProduktu desegokien kontrola\nManipulazioa, bilketa, enbalajea eta entrega\nGainera, Kalitatea Bermatzeko Sistemak ISO 9004 Araudian jasotzen diren beste zenbait elementu ere bere baitan har ditzake, hala nola, merkatu-ikerketa, produktu berrien garapen-kontrola, kalitatearen kostu kontrola, produkziorako tresneriaren mantenimendua, salmenten kontrola, etab.\nEsandakoaren ondorio gisa, kalitatea bermatzeko sistema ez dela fabrikazio-kalitatera mugatzen esan daiteke, hau da, sistemak kontsumitzaileak, banatzaileak edota beste fabrikatzaileak eta hornitzaileak ere barne hartzen dituela: enpresaren osotasunari eta bere inguruneari ere eragiten die kalitatea bermatzeko sistemak.\nKalitatea bermatzeko sistemak\nElikagai-enpresa batean kalitateak hiru mailatan izan behar du eragin zuzena (4):\nLau arlotan bana daitekeen arren, ISO 9000 Araudia eredua baino ez da. Ondorioz, enpresa bateko Kalitatea Bermatzeko Sistema osatuko duten gainerako elementuak aukeratu beharko dira eta hori, hurrengo puntuen arabera egiten da nagusiki:\nenpresaren funtzionaltasun- eta eraketa-gaitasuna\nKalitatea Bermatzeko Sistema enpresan ezartzea eginkizun zaila da; enpresa osoak hartu behar du parte sail desberdinen bitartez.\n2. irudian ikus daitekeenez, kalitatearen gestioa Zuzendaritza Exekutiboaren ardura da: berak definitu behar du kalitatearen politika eta hori lortzeko jarraitu beharko diren kalitatearen helburu orokorrak. Zehaztu den kalitate-politika ezarriko den kalitate-sistemaren oinarria izango da, hau da, ikuskaritza-sistema zabal baten bidez aktibatzen den eraketa, prozesuez, ardurez, prozedurez eta baliabideez osatutako egitura inplementatzeko orduan.\nPraktikari dagokionez, kalitate-sistema ezartzea hamabi urratsetan laburbil daiteke:\nProgramaren arduraduna izendatu\nProgramaren helburuak finkatu\nErakundearen barruan, kalitateari buruzko informazioa banatu\nKalitatearen egituraketa eta ardura-egiturak finkatu\nProzeduren bidez kontrolatu beharko diren funtzioak izendatu (aktibitate kritikoak)\nLanen deskribapena finkatu\nKalitatearen Eskuliburua burutu\nLangileek programan izango duten parte hartzea finkatu\nProzedurak eta lan-jarraibideak prestatu\nPrograma ikuskatu eta berrikusi\nLehenengo bost betekizunak enpresako Zuzendaritza Exekutiboari dagozkio batez ere. Horrek, kalitatearen politika ezartzeaz eta garatzeaz gain, nahi den kalitatea lortzeko erakundeko kide guztiek parte hartuko dutela ziurtatuko du.\nZuzendaritzaren inplikazioa ezinbestekoa bada ere, prozesuko aldi desberdinetan aritzen direnen partehartzeak garrantzi handia du. Hori lortzeko modurik eraginkorrena autokontrola bultzatzea da. Metodo horren arabera, langileak beraiek dira lanaren arduradunak, kantitateari zein kalitateari dagokienez. Metodo hori aurrera eraman ahal izateko, langileek formazioa ona izatea eta langileen eta nagusien arteko informazio-trukaketa egokia izatea funtsezkoa da. Bide horretatik lortzen diren abantailak garrantzitsuak dira, ikuskaritzan arituko den langile-kopurua gutxiagotzea, edota baliogabeko produktuen bolumena murriztea, besteak beste, akatsak berehala detektatzen baitira. Hala ere, sistema honek arrakasta izan dezan, autokontrol-metodoen prestakuntza teknikoak ere egokia izan behar du (zehaztapenak, neurketarako tresneria, argibideak, etab.). 3. irudiak jasotzen du Kalitatea Bermatzeko Sistemaren egitura dokumentala.\nKalitatearen Eskuliburua Zuzendaritzak zehaztu duen kalitate-politika eta berau lortzeko enpresak duen egituraren eta kalitate-sistemaren deskripzioa azaltzen dituen dokumentua da. Dokumentu bakarra eta eratzailea eta enpresan kalitatea eskuratzeko egiten den guztiari buruzko informazioa eskaintzen du: kontrol-neurriei, iharduerei, atalei eta horien arduradunei buruzkoa. Teorian edonork ikusteko eta erabiltzeko modukoa da, baina bere izaera publikoa murriztu daiteke enpresaren irizpideen arabera; enpresako Zuzendari Orokorrak onartu beharrekoa da.\nAtal desberdinetako prozeduren Eskuliburua dokumentu-bilduma egituratua da eta batez ere datu teknologikoak biltzen ditu. Bertan iharduera espezifikoak nola egiten diren azaltzen da zehaztasun osoz. Eskuliburuan finkatutako asmoak aurrera ateratzeko erabili beharko den prozeduraren, metodologiaren eta ekintzen deskripzio xehea ematen du. Aurrekoa ez bezala, pribatua da, eta Kalitate-Batzordeak zein, prozedura bakoitzaren kasuan, dagokion arduradunak baimendu beharrekoa da.\nProzeduren Eskuliburutik beste zenbait dokumentu eratortzen dira: Lan-jarraibideak, arau teknikoak, zehaztapenak, erregistroak, etab.\nBestalde, Produktuaren Kalitate-Plangintza zehaztu diren ezaugarri horiek izango dituzten produktuak lortuko direla ziurtatzeko egin beharreko ihardueren multzoa da. Ondoko agiri eragingarriek osaturik dago:\nMaterialen zehaztapena: lehengaiei (fabrikazio auxiliarrak barne direlarik), produktu erdilanduei eta azken produktuei dagokienez eta ekoizpen-prozesu osoan zehar.\nLan-jarraibideak produkzioaren, mantenimenduaren eta lanaren higiene-baldintzei dagokienez. Horren barruan, ondoko puntuak ere hartzen dira kontutan:\nBurutu beharreko eragiketen deskripzioa\nKalitate-eskakizunak (produktuaren ezaugarriak eta akatsak, laginketa-plangintza, zehaztapenak, neurketarako tresneria, etab.)\narazorik sortuz gero, zuzentzeko hartuko diren neurriak.\n3. Ikuskapen-arauak sarrera-, prozesu- eta azken produktu-mailan.\nAipatu ditugun eginbideen emaitzak kalitate-erregistroetan biltzen dira. Bertan kontrol-grafikoak edota bide-orriak ere sartzen dira.\nDokumentazio-lan horrek garrantzi itzela du; datuak estatistikoki tratatuz gero, produkzioaren etapa guztiak kontrolpean dauden ala ez jakin daiteke, edota akatsak eta horien arrazoiak detektatu, ondoren zuzentzeko neurriak eta hobetzeko estrategiak definitu ahal izateko.\nHOMOLOGAZIOA ETA EGIAZTAPENA\nKalitatea Bermatzeko Sistema eraginkorra izatea nahi bada, etengabe hobetzeko oinarria eskaini eta erabateko kalitatea eskuratzeko bidea zabaltzen duen prozesu jarraia antolatu behar da; izan ere, Erabateko Kalitatea bat-batean ezartzea ez baita biderik gomendagarriena. Esandakoak bitxia dirudien arren, badu oinarririk: enpresak ez du izaten aurrez ezarrita kalitatea bermatzeko egitura batek eskaintzen duen egokitasunik. Aldiz, honek eskatzen duena zera da:\nKalitatearen politika, helburuak eta eraketa zehatzak izatea.\nKalitatearen sistema dokumentatuta, ordenatuta eta kontrolatuta edukitzea.\nZentzu honetan, oinarrizko desberdintasunak daude homologazio- eta egiaztapen-sistemen artean (5).\nHomologazioa Administrazioak ematen du, derrigorrezkoa da eta araudien arabera egiten da. Normalean segurtasun-arazoak medio ezartzen da. Egiaztapena ordea, ez da nahitaezkoa eta erakunde pribatu batek ematen du. Zehaztapen teknikoen arabera (ia beti arauen arabera) ezartzen da eta bere jatorria ez da segurtasuna izaten, kalitatea baizik.\nISO 9000 Araudiak era honetan definitzen du Egiaztapena: Produktu edo zerbitzu jakin batek arau edo zehaztapen tekniko batean finkaturiko eskakizunak betetzen dituela ziurtatzea, zeregin horretarako baimena duen erakunde batek sortutako tresna fidagarrien bidez.\nArauak ezartzen hasi ahala, beren kalitate-sistemak egiaztatzeko interesa sortu da enpresetan. Egiaztapena, aginpidedun erakunde batek enpresaren Kalitatea Bermatzeko Sistemaren baliagarritasunari buruz egiten duen azterketan datza, baina produktua ebaluatu edota kontrolatu gabe. Espainiako estatuan AENOR da egiaztapen-erakundea eta baliagarritasuna UNE 66-91, 66-902 edota 66-903 Araudien ereduen arabera egiten da. 4. irudian enpresa baten egiaztapen-prozesuaren fluxuen diagrama azaltzen da.\nHomologazioa Administrazioak ematen du, derrigorrezkoa da eta araudien arabera egiten da. Egiaztapena ordea, ez da nahitaezkoa eta erakunde pribatu batek ematen du.\nLehenik eta behin, eskaera formala egin behar zaio AENORi; honek galdeketa luzatuko dio bezeroari bere kalitate-sistemaren egoera ezagutzearren. Azterketa horren ondoren, bere diagnostikoa emango du. Hori negatiboa bada, AENORek detektatu dituen akatsak zuzendu beharko ditu enpresak. Aldiz, positiboa bada, enpresak AENORi aurkeztuko dizkio ISO 9000 Araudia eredutzat harturik egindako Kalitatearen Eskuliburua eta Prozedurak. Dokumentazio hau aurkeztu ondoren AENORek ebaluazio-programa prestatuko du, enpresarekin batera. Honek sistemari egingo zaion ikuskaritzarako egutegia finkatuko du eta prozesu hori amaitutakoan, txostena aurkeztuko da.\nHorren arabera erabakiko du AENORek enpresak egiaztapen-baldintzak betetzen dituen edo ez. Ezezko kasuan, enpresak egokiak ez diren praktikak, agiriak edota sistemak zuzendu beharko ditu. Egiaztapena lortzekotan, enpresak urtero gainditu beharko ditu Jarraipenerako Ikuskaritzak, egiaztapena lortzea ahalbidetu zuen Kalitatea Bermatzeko Sistemak bere osotasunean irauten duen ala ez frogatzeko. Hirugarren urtean, arazorik sortu ez bada, Berrikuntza Ikuskaritzek ordezkatuko dituzte Jarraipen Ikuskaritzak eta horiek ez dira hain maiz gainditu beharko.\nEgiaztapenak berarekin dakartzan abantailen artean, ondokoak aipa daitezke: merkatuan elementu bereizle gisa erabili ahal izatea, oraingo eta etorkizuneko bezeroen artean konfidantza sortzea, bezeroek egindako ikuskaritzak baztertzea eta egiaztapenerako erakunde desberdinek sinatutako aintzatespen-akordioak\neta horiek kanpoko merkatuaren aurrean dituzten abantailak\nBeste industri sektoreetan egiaztapena bezeroek eskatuta egiten bada ere, elikagaien sektorean lehen urratsa enpresak berak ematen du. Hori horrela izanik, egiaztapena helburutzat hartzeko arriskua dago, aintzatespena enpresak merkaturatzen dituen produktuen kalitatea bermatzeko behar diren estruktura, metodoak eta bitartekoak badituela frogatzeko modua delakoan. Horregatik, Rubiok (3) dioen bezala, kalitate-sistema elikagai-enpresaren neurrira eratzea komeni da eta ez egiaztapenaren arabera; geroago, eta bezeroek eskatuz gero edota merkatuan abantailak lortuko direlako ustetan, sistema egiaztapenaren eskakizunetara moldatu ahal izango da. Kalitatearen kudeaketa egokiak sortzen dituen abantailak berez nahikoak dira kalitate-sistema ezartzeak merezi dezan, nahiz egiaztapena izan ez.\nBukatzeko, elikagai-enpresa batean kalitatea, hobekuntzaren bila etengabe ematen den bilakaera dela esan dezakegu; kalitatearen kontroletik hasi eta egiaztapena lortu arte edota Erabateko Kalitatea eskuratzeraino. Hau lortzeko enpresa osatzen duten pertsona guztien partehartzea eta kontsumitzailearekiko komunikazio egokia giltzarri dira, beti ere enpresa bere nahietatik hurbil mantendu dadin.\nIngurugiroa eta industria bateratzeko moduan gaude?


Nola ezabatu Windows | fitxategiak betirako Gadgeten berriak\nNola utzi zakarrontzia hustutzea Windowsen\nEguneroko lanean beharrezkoak ez ditugun fitxategiak ditugunean, orokorrean guztiak hautatzen ditugu gero ezabatzeko; Ezabapen hau partziala da, izan ere, fitxategi horiek guztiak gure ikuspegitik desagertzeko, beharko genuke egin klik eskuineko botoiaz Windows-eko zakarrontzian eta geroago, prestatzeko hura husteko.\nEta aipatu dugu, kanporaketa partziala dela 2 alderdi garrantzitsu direla eta; horietako batek egin beharko genukeen eta aurreko paragrafoaren azken lerroetan aipatu dugun bigarren urratsa aipatzen du; horren ordez, beste alderdia lotuta dago ezabatutako fitxategiak gure disko gogorretatik berreskuratzea, edozein tresna espezializatu (hala nola Recuva) Windows-en berreskuratzeko. Baina Ba al dago modurik zakarrontzia husteko pausoa gure saguaren eskuineko botoiarekin saihesteko?\n1 Windows-en zakarrontzia hustutzeko lehen metodoa\n2 Windows-en zakarrontzia hustutzeko bigarren metodoa\nWindows-en zakarrontzia hustutzeko lehen metodoa\nZeregin hori aipatu dugu Hustu Windows-eko zakarrontzia baina, bigarren urratsa saihesten saiatuz, hau da, saguaren eskuineko botoiarekin klik egin behar duguna eta ondoren eragiketa hau testuinguru menuan aukeratu behar dugu. Fitxategi hauek ezabatzea zuzena izan dadin egin dezakegun lehen prozedura hau da:\nEzabatu nahi ditugun fitxategiak bilatzen ditugu karpeta desberdinetan arakatuz edo Windows-en gure Fitxategi Explorer irekita.\nOrain ezabatzeko fitxategi bat edo gehiago hautatuko ditugu (Shist edo CTRL teklarekin).\nSaguaren eskuineko botoiarekin klik egiten dugu laster-menua osatzeko.\nUne honetan Shift tekla mantendu behar dugu.\nOrain aukeran klik egingo dugu Maius tekla askatzen jarraitu bitartean "Ezabatu".\nAdierazi ditugun urrats sinple hauekin, jakinarazpen leiho bat agertuko da berehala, eta bertan hautatutako fitxategiak behin betiko ezabatu nahi dituztela ziur ote gauden galdetuko digute.\nLeiho horretan Windows-ek eskatzen digunari baiezko erantzuna ematen badiogu, orduan hautatutako fitxategiak zeuden lekutik kenduko dira. Zakarrontzia miresteko leihoak minimizatzerakoan, hutsik dagoela erakusten dugu. Ingurune horretan sartzen bagara, egoera hori egiaztatuko dugu, hau da, ez dela elementurik gorde bertan, beraz, metodo ona da hau saltatu zakarrontzia hustutzeko aukera.\nWindows-en zakarrontzia hustutzeko bigarren metodoa\nAurreko metodoa aukeratutako fitxategiak ezabatzeko orduan edozein unetan inplementatu ahal izateko eraginkorrena da, ondoren Windows-eko zakarrontzia hustu beharrik izan gabe. Une honetan bigarren alternatiba bat aipatuko dugu, non erabiltzaileak ohiko prozesua burutu beharko duen momentuan ezabatu Windows-en jada eduki nahi ez dituzun fitxategi guztiak. Horretarako, zakarrontzia honela bakarrik konfiguratu behar dugu:\nWindows mahaigaina garbitzen dugu.\nZakarrontzia dagoen lekura goaz.\nSaguaren eskuineko botoiarekin zakarrontziko ikonoan klik egingo dugu.\nTestuinguruaren aukeren artean, zure aukeratzen dugu Properties.\nTab General C disko gogorra (dagokion sistema) hautatuko dugu.\nAukera aktibatzen dugu «ez eraman fitxategiak zakarrontzira. Kendu fitxategiak ezabatu eta berehala. ".\nAplikatu gainean klik egingo dugu eta ondoren Ados.\nBigarren metodo honekin jarraitu badugu, erabiltzaileak disko gogorrean jada nahi ez dituzten fitxategi guztiak hautatu beharko ditu eta orain arte bezala, modu konbentzionalean ezabatzen jarraitu beharko du; kanporaketa modu eraginkorrean egingo da, eta hori baieztatu daiteke Windows-eko zakarrontziaren ikonoa eta barrualdea egiaztatzen baditugu, edukia hutsik dagoela mirestea lortuz.\nAipatu ditugun 2 metodoetako edozein da zakarrontzia hutsik uzterakoan baliagarria, nahiz eta gure eguneroko lanean egon fitxategi ugari erabiltzen ditugu aldi baterako, Beharbada, beharrezkoa izango da espazio birtual bat sortzea gure sisteman, fitxategi horiek guztiak aldi baterako bertan gordetzeko. Eragiketa hau nola egin ez badakizu, irakurtzea gomendatzen dizugu disko gogor birtuala sortzen dugun artikulua eta, ondoren, modu egokia konfiguratu Interneteko arakatzailea fitxategiak espazio horretan ostatatuta egon daitezen.\nInformazio gehiago - Nola jarraitu Recuva-rekin ezabatutako fitxategiak berreskuratzeko, Windowsen disko birtuala sortzeko modu erraza, Deskargatu eta ordenagailuan ostatatutako gure datuen pribatutasuna indartu\nArtikuluaren bide osoa: Gadgeten berriak » General » software » Nola utzi zakarrontzia hustutzea Windowsen\nNola berreskuratu galdutako Android telefono mugikorra\nNola lortu zure RSS iturri onenak JellyReader-ekin


VIII. AUGUSTIN ZUBIKARAI RALLYA • ONDARROA by 11BARRI - Issuu\nAZ-a5.qxp_Maquetaciรณn 1 12/12/19 12:33 Pรกgina 1\nAUGUSTIN ZUBIKARAI VIII. VIII. IPUIN IPUIN RALLYA RALLYA 2019/20 i kastur tea O N D A R R OA\nAZ-a5.qxp_Maquetación 1 12/12/19 12:33 Página 2\nLEHEN HEZKUNTZA 5. eta 6. mailakoen artean\n4 7 9 12 14\nBiZiTZAREN MOMENTU ZORAGARRiAK I R AT I A R A N B U R U B A D I O L A • L A I A R E TO Z A L A B I L B AO DiMENTSiO ARRAROAK IZARO OÑEDERRA ZENARRUTZABEITIA HAWAiiKO BiDAiA E N A R A H O R TA S O L A B A R R I E TA • J A R E B E D I A L A U N E TA U R I B E IKUTU ETA BiDAiATU NE R E A L AK A BE LAU S T E GI IRENE BAKARRiK MUNDUAN N A H I A R O J A S U R B I E TA\nBIGARREN HEZKUNTZA 1. eta 2. mailakoen artean\nBANKETXEKO LAPURRETA XABIER URTEAGA ZENDOIA LAU HORMEN ARTEAN E N E R I T Z U R R O S O L O Z U B I Z A R R E TA • A I O R A D I E Z L A D O PiRATA TXiKiAK MADDI BADIOLA LEON\nBIGARREN HEZKUNTZA 3. eta 4. mailakoen artean\n24 28 31 33 2\n40 URTEKO GiZON BATEN ABENTURA JON MARTINEZ DE AZAGRA MARTINEZ DE LUKO 101. LOGELA I Z A R O A R I Z AG A A D R I A N • A N E G O M E Z M A D A R I E TA AHAZTUA LAIA LANDARIBAR URROSOLO • ENARA ARANBARRI LERSUNDI KATE HOTSAK GELA iLUNEAN HAIZEA ELU ETXEBARRIA • ENARA BILBAO ETXEBARRIA\n2019-20 Ikasturtea | AUGUSTIN ZUBIKARAI VIII.IPUIN RALLYA | ONDARROA |\nAG U R R A\nAZ-a5.qxp_Maquetación 1 12/12/19 12:33 Página 3\nZ ARANTZA ATXURRA ARANGUREN UDAL EUSKARA BATZORDEBURUA\nAUGUSTIN ZUBIKARAI VIII. IPUIN RALLYA\n2019-2020 ikasturtea Epaimahaikideak: Leire Bilbao Barruetabeña Ana Urkiza Ibaibarriaga Jabegoa: ONDARROAKO UDALA Euskara Zerbitzua Musika Plaza, z/g 48700 ONDARROA Maketazioa: 11barri\ner ote dago gure ume eta nerabeen iruditerian? Nolako errealitatea margotzen dute, latza ala gozoa? Edota zeri buruz egiten dute amets? Bada, eskuartean duzun ipuin bilduma honetan baliteke galdera hauei erantzunen bat bilatzea. Izan ere, momentuan bertan emaniko esaldi batzuetan oinarrituz, eta 2 orduko lanaren ostean, gure gazteek egindako sorkuntza literarioak aurkeztera gatozkizue. Lehen Hezkuntzako ipuin guztietan esaldi hau aurkituko duzue: «ohetik jaiki eta leihora hurreratu zenean ezin zuen sinistu ere egin ikusten zuena» eta Bigarren Hezkuntzakoetan, ostera, beste hau: «susmoa hurrengo egunean bertan baieztatu zuen». Aurtengo edizioan 359 parte-hartzaile izan ditugu denetara, 173 neska 186 mutil. Ez dakigu noizbait libururen bat argitaratzera helduko den irabazle edo parte-hartzaileren bat. Leire Bilbaok berak, adibidez, behin baino gehiagotan irabazi zuen udalak antolatutako ipuin lehiaketa. Baina hori ez da garrantzitsuena; benetan balio duena da gure gazteak ez direla kokiltzen paper zuri baten aurrean, eta horixe dugu, zalantza barik, bultzatu eta saritu beharreko urrezko abilezia.\nAgurtzeko, ezin aipatu gabe utzi, edizioz edizio, VIII. honetara iritsi arte lehiaketa hau aurrera eramaten laguntzen duzuen guztiok: euskara batzordeko kideak, Leire Bilbao eta Ana Urkiza epaimahaikideak, gaztetxo hauen bidelagun zareten irakasle guztiak eta sari banaketari gatza eta piperra jarri zion gure aurkezle kuttun Ugaitz Alegria, Batxilerreko Ane Alkorta eta June Otxoantesana ikasleen laguntzarekin saioa izan zelako borobila. Mila esker, bihotzez. Pasatu orria eta gozatu irakurketarekin!\nOndarroa, 2019ko negua\nAZ-a5.qxp_Maquetaciรณn 1 12/12/19 12:33 Pรกgina 4\nBIZITZAREN MOMENTU ZORAGARRIAK\nB I Z I T Z A R E N\nM O M E N T U\nZ O R A G A R R I A K\nIRATI ARANBURU BADIOLA LAIA RETOLAZA BILBAO\nAZ-a5.qxp_Maquetaciรณn 1 12/12/19 12:33 Pรกgina 5\nAZ-a5.qxp_Maquetaciรณn 1 12/12/19 12:33 Pรกgina 6\nD I M E N T S I O\nA R R A R O A K\nIZARO OรEDERRA ZENARRUTZABEITIA\nAZ-a5.qxp_Maquetaciรณn 1 12/12/19 12:33 Pรกgina 7\nAZ-a5.qxp_Maquetaciรณn 1 12/12/19 12:33 Pรกgina 8\nAZ-a5.qxp_Maquetaciรณn 1 12/12/19 12:33 Pรกgina 9\nAZ-a5.qxp_Maquetaciรณn 1 12/12/19 12:33 Pรกgina 10\nH A W A I I K O\nB I D A I A\nENARA HORTA SOLABARRIETA JARE BEDIALAUNETA URIBE\nAZ-a5.qxp_Maquetaciรณn 1 12/12/19 12:33 Pรกgina 11\nAZ-a5.qxp_Maquetaciรณn 1 12/12/19 12:33 Pรกgina 12\nIKUTU ETA BIDAIATU\nI K U T U\nB I D A I A T U\nNEREA LAKA BELAUSTEGI\nAZ-a5.qxp_Maquetaciรณn 1 12/12/19 12:33 Pรกgina 13\nAZ-a5.qxp_Maquetaciรณn 1 12/12/19 12:33 Pรกgina 14\nAZ-a5.qxp_Maquetaciรณn 1 12/12/19 12:33 Pรกgina 15\nAZ-a5.qxp_Maquetaciรณn 1 12/12/19 12:33 Pรกgina 16\nIRENE BAKARRIK MUNDUAN\nB A K A R R I K\nM U N D U A N\nNAHIA ROJAS URBIETA\nAZ-a5.qxp_Maquetaciรณn 1 12/12/19 12:33 Pรกgina 17\nAZ-a5.qxp_Maquetaciรณn 1 12/12/19 12:33 Pรกgina 18\nAZ-a5.qxp_Maquetaciรณn 1 12/12/19 12:33 Pรกgina 19\nB A N K E T X E K O\nL A P U R R E T A\nXABIER URTEAGA ZENDOIA\nAZ-a5.qxp_Maquetaciรณn 1 12/12/19 12:33 Pรกgina 20\nAZ-a5.qxp_Maquetaciรณn 1 12/12/19 12:33 Pรกgina 21\nAZ-a5.qxp_Maquetaciรณn 1 12/12/19 12:33 Pรกgina 22\nAZ-a5.qxp_Maquetaciรณn 1 12/12/19 12:33 Pรกgina 23\nH O R M E N\nENERITZ URROSOLO ZUBIZARRETA AIORA DIEZ LADO\nAZ-a5.qxp_Maquetaciรณn 1 12/12/19 12:33 Pรกgina 24\nAZ-a5.qxp_Maquetaciรณn 1 12/12/19 12:33 Pรกgina 25\nT X I K I A K\nAZ-a5.qxp_Maquetaciรณn 1 12/12/19 12:33 Pรกgina 26\nAZ-a5.qxp_Maquetaciรณn 1 12/12/19 12:33 Pรกgina 27\n40 URTEKO GIZON BATEN ABENTURA\nG I Z O N\nA B E N T U R A\nJON MARTINEZ DE AZAGRA MARTINEZ DE LUKO\nAZ-a5.qxp_Maquetaciรณn 1 12/12/19 12:33 Pรกgina 28\nAZ-a5.qxp_Maquetaciรณn 1 12/12/19 12:33 Pรกgina 29\nAZ-a5.qxp_Maquetaciรณn 1 12/12/19 12:33 Pรกgina 30\nAZ-a5.qxp_Maquetaciรณn 1 12/12/19 12:33 Pรกgina 31\n1 0 1 . L O G E L A\nIZARO ARIZAGA ADRIAN ANE GOMEZ MADARIETA\nAZ-a5.qxp_Maquetaciรณn 1 12/12/19 12:33 Pรกgina 32\nAZ-a5.qxp_Maquetaciรณn 1 12/12/19 12:33 Pรกgina 33\nAZ-a5.qxp_Maquetaciรณn 1 12/12/19 12:33 Pรกgina 34\nA H A Z T U A\nLAIA LANDARIBAR URROSOLO ENARA ARANBARRI LERSUNDI\nAZ-a5.qxp_Maquetaciรณn 1 12/12/19 12:33 Pรกgina 35\nAZ-a5.qxp_Maquetaciรณn 1 12/12/19 12:33 Pรกgina 36\nKATE HOTSAK GELA ILUNEAN\nH O T S A K\nI L U N E A N\nHAIZEA ELU ETXEBARRIA ENARA BILBAO ETXEBARRIA\nAZ-a5.qxp_Maquetaciรณn 1 12/12/19 12:33 Pรกgina 37\nAZ-a5.qxp_Maquetaciรณn 1 12/12/19 12:33 Pรกgina 38\nAZ-a5.qxp_Maquetaciรณn 1 12/12/19 12:33 Pรกgina 39\nZ U B I K A R A I\nI P U I N\nEskerrik asko parte hartu duzuen guztioi! ONDARROAKO UDALA\nAZ-a5.qxp_Maquetaciรณn 1 12/12/19 12:33 Pรกgina 40\nVIII. AUGUSTIN ZUBIKARAI RALLYA • ONDARROA\nPages 1-2, 4, 13, 25-26, 39


Zein eragin du gentrifikazioak gazteon emantzipazioan? - EGK Zein eragin du gentrifikazioak gazteon emantzipazioan? - EGK\nAskotan aipatu da, baina zer esan nahi du zehazki gentrifikazioak? Gazteen Euskal Behatokiaren arabera pertsonek “espekulazioak, turismoak eta beste faktore batzuek eragindako prezio-igoerari aurre egin” ezin diotenez, “hirietatik, eta gehien-gehienetan, hiriguneetatik kanpora” joan behar izaten dutela (81. orrialdean).\nAskotan aipatu dugu alokairu pribatuaren prezioak asko larritzen gaituela. Eustaten azken datuen arabera batez besteko prezioa 1.047€koa da. Horrek, argi dago, gazteon emantzipazioa zailtzen du. Euskadiko Gazteriaren Kontseiluan gentrifikazioa mahai gainean jarri nahi dugu errealitate horren arrazoiak aztertzerakoan. Izan ere, egun ditugun lan baldintza eta soldaten ondorioz, gazteoi modu zuzenean eragiten digu. Bereziki, alokairu prezio altuei aurre egin ezin diegulako. Ondorioz, beste eremu batzuetara alde egin behar dugu.\nProposamenak egiteko unea\nEgoera honen aurrean, Emantzipa… Zer? lantaldean proposamen bila gabiltza. Gaia landu eta gazteon iritzi, proposamen, ideia eta beharretatik oinarrituta administrazioari helarazteko proposamenak sortzeko lanean jarraituko dugu.\nOrain arte bestelako emantzipatzeko ereduak aztertzen hasi gara, bai Europan jorratutakoak #EuroEmantzipatu proiektuaren bitartez eta bai jada Euskadin aurrera eramaten ari direnak. Lehenean Herrialde eskandinaviarretako (Suedia, Finlandia, Norvegia edo Danimarka) eredu sozialdemokrata aztertu genituen Jordi Bosch adituaren eskutik. Era berean, Lisa Vollmer aditu alemaniarrak doktoretza tesirako Berlin zein New York-eko errentarien mugimenduak aztertu ditu eta argitaratu berri duen Strategien Gegen Gentrifizierung (Gentrifikazioaren aurkako estrategia) liburuan bildu ditu ondorio nagusiak. Berlingo errentarien mugimenduko kide izanik herri mugimendutik lantzen du gaia. Argia aldizkariko albiste honetan azalpen gehiago.\nBigarrenean, besteak beste, Abaraska Etxebizitza Kooperatiboa, UPV/EHUko belaunaldi arteko elkarbizitzarako programa, pisu solidarioak eta co-housinga, KuVu elkarteak sustatuko programa edo Usurbilgo, Donostiako eta Gasteizko udalek bultzatutakoak lehen eskutik ezagutu ditugu.\nIrailetik aurrera zure txanda\nHonen asmoa ahalik eta eredu gehien aztertzea eta ulertzea izan da, ostean urriaren 3an Gasteizen eta azaroaren 7an Donostian antolatuko ditugun Hiruburu dinamiketan eredu berrietan fokua jartzeko eta hauek ezagutzeko eta ulertzeko. Azkenik, Euskadi mailan zer eta nola aplikatzea nahi dugun landuko dugu.\nNola ez, bestelako eredu gehiago ezagutuko bazenitu kontatzea eskertuko dizugu. Eta buruan ditugun ekimenei buruz informazio gehiago nahi baduzu, bota lasai. Edozerekin idatz iezaguzu etxebizitza@egk.eus helbidera edo deitu 94 44 36 143 (Luisa) zenbakira.


01:15, 18 martxoa 2017ko berrikusketa\n3.848 bytes added , Duela 3 urte\n01:13, 18 martxoa 2017ko berrikusketa (aldatu)\n01:15, 18 martxoa 2017ko berrikusketa (aldatu) (desegin)\n<big>'''Eztabaida zazpi galderen arabera antolatuko dugu:'''\n# Zeintzuk dira 2030. urterako munduan aldatuko zenituzkeen gauzak eta nola lagundu dezake Wikimediak horretan?\n# Zeintzuk dira aurrean ditugun arriskuak? Zeintzuk dira aurrera egiteko sendotu behar ditugun puntuak?\n# Hezkuntza, jendartea eta teknologia eremuetan 2030rako emango diren aldaketetatik, zeintzuk uste duzu garrantzitsu izango direla guretzat?


2,084 emaitza. Kontratazio Iragarkia\nSanturtziko (Bizkaia) EMILIA ZUZA BRUN HLHIko patioak konpontzeko eta pista estali berria eraikitzeko obren zuzendaritza fakultatiboa.\nUrruzuno 20-21. Kartelaren diseinua eta diplomas sortzea\nUrruzuno 20-21. Kartelaren diseinua eta diplomak sortzea\nKontratazio Organoa: Ikaskuntzaren eta Hezkuntza Berrikuntzaren Zuzendaritza\nExp: Urruzuno 20-21. kartela/diplomak\nLemoizko (Bizkaia) LEMOIZ HLHI ikastetxerako sukaldea eta jangela berritzeko obren zuzendaritza fakultatiboa\nKontratazio Organoa: Azpiegitura, Baliabide eta Teknologia Zuzendaritza\nBilboko (Bizkaia) LUIS BRIÑAS LHIn sarbide estalia eta pista estaliko aldagelak eraikitzeko obren zuzendaritza fakultatiboa\nVitoria-Gasteizko (Araba) IES Lakua BHIko modulu aurrefabrikatuetan aire girotuko makinak desmuntatzea eta muntatzea\nIkasle diabetikoei laguntzea eskolaz kanpoko irteeretan, hiperrak eta hipogluzemiak kontrolatzeko\nExp: AGD 2021\nSuministro entrega e instalacion de modulo de cocina para aula estable en el IES Olazabal BHI\ntala, poda, reitrada y limpieza de chopos en el ies gabriel aresti\nElgoibarko IES Elgoibar BHI larrialdi irteerak egokitu\nKontratazio Organoa: Gipuzkoako Lurralde-ordezkaritza\nErrexilko CEIP San Martin HLHI erauzketa-hodiaren konponketa\nGetariako CEIP Iturzaeta HLHI atezain etxea gela bihurtu\nEibarko IES Eibar BHI Sabaiak konpondu isolamenturako\nKontratazio Organoa: Langileriaren Kudeaketa Zuzendaritza\nExp: PREV. 2021/17\nSuministro entrega e instalacion de una unidad de zoomtext 2021 usb para el centro de recursos de invidentes de bizkaia\nSuministro entrega e instalacion de una impresora braille index everest d-v5 y una campana insonorizante para el cri de araba\nConfiguracion equipos informaticos segun homologacion del departamento de educacion instalados en los centros de recursos de invidentes de araba gipuzkoa y bizkaia\nBarakaldoko (Bizkaia) Rontegi HLHIko DB-SI EKTra eta irisgarritasunari buruzko araudira egokitzeko obren gauzatzeko proiektua eta zuzentza fakultatiboa.\nGasteizko ALDAIALDE HLHI ikastetxean modulu aurrefabrikatuak handitzeagatiko kontrol arkeologikoa\nTolosako (Gipuzkoa) Tolosaldea LHII LHIIn arotzeria ordezteko, patologiak konpontzeko eta fatxadan hutsuneak irekitzeko obren zuzendaritza fakultatiboa\nVitoria-Gasteizko (Araba) IES Lakua BHI ikastetxean gimnasioa aurrefabrikatua ipintzea\nVitoria-Gasteizko (Araba) CEIP Luis Elejalde- Rogelia Alvaro ikastetxean "Haur Hezkuntzako eraikuntza berria" obra dela eta eta lur-arraseko eta lerrokatze aktarako txosten finala\nSegurtasuna eta osasuna koordinatzeko lanak, ANAITASUNA IKASTOLA HLHI zentroan (Ermua, Bizkaia) gela egonkorra egokitzeko obretan\nOtxandioko (Bizkaia) OTXANDIO HLHI ikastetxeko sukaldeko langileen aldageletako obretako segurtasuna eta osasuna koordinatzea\nBilboko (Bizkaia) IES IBAIZABAL BHIko eskailera kurbatuetan zenbait ateburu konpontzeko obretako segurtasun- eta osasun-koordinazioa\nGasteizko (Araba) EREKABARRI HLHIko lursailaren lerrokadura eta sestrei buruzko azken txostena, haur eta lehen hezkuntzako ikastetxe berriaren obretarako.\nHezkuntza Sailaren mendeko Arabako, Gipuzkoako eta Bizkaiko ikastetxeetarako kirol-materialaren hornidura entrega eta instalazioa\nSuministro entrega e instalacion de un frigorifico para el centro Lizartzako Herri Eskola y un atrituradora de alimentos para el CEIP Zamudi HLHI de Amezketa\nZumaiako CEIP Zumaia HLHI 2 gela berri sortu\nZumaiako CEIP Zumaia HLHI gela egokitu\nIrungo IES K. Mitxelena BHI (Pio Baroja) segurtasun-soka jarri\nBeasaingo IES Loinazpe BHI terraza iragazgaiztaitu1\nBeasaingo IES Loinazpe BHI terraza iragazgaiztaitu\nDonostiako CEIP Katalina de Erauso HLHI kanaleta jarri\nSuministro entrega e instalacion de armarios para diversos centros dependientes del departamento de educacion\nSuministro entrega e instalacion de un lavavajillas de capota para el centro CEIP Landako HLHI de Durango\nSuministro entrega e instalacion de material de reprografia para el centro CEIP Barrundia HLHI de Araba dependiente del Departamento de Educacion\nSuministro entrega e isntalacion de una cocina mural electrica con horno para el centro mimetiz de zalla\nSuministro entrega e instalacion de un aparato Roger Neckloop para un alumno con necesidades especiales\n2070B04C25 Prestakuntza jarduerarako bideo grabaketa eta muntaketa\nHezkuntzarako Laguntza Zerbitzuen bidez egindako prestakuntza jarduerak\nExp: 2021 B04-01\n2070G06C73 Prestakuntza jarduera ematea\nExp: 2021 G06-07\n2070BGNC57 Prestakuntza jarduera ematea\nExp: 2021 BGN-04\n2070G06C65 Prestakuntza jarduera ematea\nExp: 2021 G06-06\n2070G05C40 Prestakuntza jarduera ematea\nExp: 2021 G05-02\n2070BI1C16 Prestakuntza jarduera ematea\nExp: 2021 BI1-05\n2070BI1C15 Prestakuntza jarduera ematea\nExp: 2021 BI1-04\n2070BI1B17 Prestakuntza jarduera ematea\nExp: 2021 BI1-03\n2070B07C26 Prestakuntza jarduera ematea\nExp: 2021 B07-02\n2070BGNC1A Prestakuntza jarduera ematea\nExp: 2021 BGN-03\n2070B03C25 Prestakuntza jarduera ematea\nExp: 2021 B03-01\nElgoibarko IES Elgoibar BHI fatxada konpondu eta irteera berria\nZarautzko CEIP Orokieta HLHI kuadro elektrikoa berritu


Sare elektrikoak energia trantsiziorako - EVE\nJardunaldiak eta albisteak > Formakuntza jardunaldiak > Jornadas > Sare elektrikoak energia trantsiziorako\nSare elektrikoak energia trantsiziorako\nTokia: Euskalduna Jauregia. Bilbao.\nEkipo Elektrikoez XVI. Nazioarteko Jardunaldien (JIEEC-2019) edizio honetan, energia trantsizio prozesuen barruan, elektrizitatea banatzeko sareen bilakaerari lotutako aspektu teknologikoen azterketari emango zaio lehentasuna. Horretaz gain, ikuspegi ekonomiko, arautzaile eta merkatuen gaiak ere jorratuko dira; baita ekonomia trantsizio prozesuekin zerikusia duten negozio ereduak ere.\nIzango diren hainbat saiotan, sakontasunez helduko diote datozen ureetan sare adimendunen garapenari lotutako aspektu ugariri, hala nola kontsumoaren elektrifikazioaren alorra (ibilgailu elektrikoak, berokuntza), malgutasun zerbitzuen garapena, energia baliabide banatuen kudeaketari dagokionez, eta sareen digitalizazioa (datuen tratamendua, zibersegurtasuna). Horrekin batera, arautzearen inguruko gaiak ere tratatuko dira, eta beste herrialde batzuetan sareek izan dezaketen etorkizunaren nondik norakoa aztertuko da.\nAurrekoaz gain, Euskadin sare adimendunekin lotutako industriaren egoera ere jorratuko da. Hala, tokiko ehun industriala sustatzeko eta eremu globalean iraunkortasuna bermatzeko ereduak edo erreferentziak erakutsi eta azalduko dira.


Haurrak, ikas ezazue | Iritzia | Berria\nHaurrak, ikas ezazue\n2020ko irailean Larrun izeneko eskola berria irekiko omen da Donostian, Amara auzoan, Akitania Berria Euskadi Nafarroa Euroeskualdeak bultzaturik. Eskola honen berezitasuna honetan datza: frantsesa eta euskara irakatsiko direla bertan.\nDonostiako frantziar lizeoak ateak itxi zituen 1998an, frantsesa ikasteak arrakasta galdu baitzuen, ingelesaren mesedetan. Hogei urte berantago, proiektu honek nortasun amankomuna eta hizkuntzak partekatzeko bidea emanen omen du. Ikasleak euskaraz eta frantsesez maila berean mintzatuko dira, azaldu du irakasleak. Donostiar guraso anitzek frantsesa irakatsia izan dadin eskatzen du, euskara atxikiz. Eta proiektua gauzatu ahal izateko, Euroeskualdea Jaurlaritzarekin elkarlanean aritu da hezkuntza kontzertazioa lortzeko. Eta finantzabiderako, Akitania Berriak 200.000 euro jarri ditu mahai gainean. Ongi.\nIrailean eskolaurreko hiru ikasgela irekiko dira, euskaraz eta frantsesez murgiltze sistema erabiliz, eta urtetik urtera Batxilergoaren bukaeraraino joanen dira. Ongi. Eta hor, ikasleek Bachibac deituriko diploma pasatzen ahalko dute, Bidasoaz bi aldeetan ezagutua izanen dena, ikasketak Frantzian nahiz Espainian segitzeko aukera ukanen dutelarik. Ongi.\nProiektu horren berri jakitean, Seaskako Etxepare lizeoan dauden gure ikasleek ikasketak EAEko ikastetxeetan jarraitzeko dituzten zailtasunak jin zaizkit gogora, oihuka. Gure gazteek Seaskako ibilbidea bukatu eta euskaraz ikasketak segitzeko aukera bakarra (Baionako Euskal ikasketak izan ezik) hegoaldeko ikastetxeetara jotzea dute, Batxilergoaren ondotik dauden aukeretako batean, alegia: unibertsitatean, Lanbide Heziketako Goi Mailako Prestakuntza Zikloan edota Lanbide Heziketako Erdi Mailako Prestakuntza Zikloan. Ba, sekulako zailtasun eta oztopoak dituzte gure ikasle hauek.\nTrabak urrats bakoitzean aurkitzen dituzte: balizko matrikula egiteko lehenik, informazioa aurkitzeko mataza korapilatsuan barna galtzen baita edonor, eta argitze aldera hezkuntza sailera deitu eta telefonoaren bestaldean euskaraz aritzeko zailtasunak dituen pertsona egokitzen zaielarik, etsipena ez dabil urrun.\nGero, dokumentuei loturiko oztopoak gainditu behar dituzte, EAEko matrikula epean ez baitute oraindik Baccalauréat titulua lortua. Eta noten balidazioan ez dira kontuan hartuak ikasturtean zehar lortutako emaitzak. Hondarrak baino ez zaizkie gelditzen.\nOndotik, Eusko Jaurlaritzako Hezkuntza Sailak eskatzen dituen nahitaez aurkeztu beharreko agiriak datoz: EAEko jatorrizko errolda ziurtagiria.\nZein aukera dute Nafarroan, Lapurdin, Nafarroa Beherean edota Zuberoan erroldatutakoek?\nAgiriak aldez aurretik legeztatuak eta ofizialki itzulita egon beharko dira (EBko herrialdeak eta Suitza izan ezik: hau kontuan hartzen bada, nolatan ez dira Etxepareko ikasleak EAEko ikasleen prozedura berean sartzen ahal?\nKasu guztietan, homologazio prozesuaren azken onarpena Madrilek du ematen, eta hegoaldeko zentroetatik epez kanpo iristen da. Berantegi edozein deialditan sartzeko. Lekuak betetzen badira, gure ikasleek baldintza guztiak bete arren, ikasturte horretara sartzeko paradarik ez dute izaten LHGZen kasuan. EHUren kasuan aldiz konpondua da. Zorionez!\nEuskarazko heziketa hautatu duten euskal herritarrentzat ez dago Bachibac delakorik.\nDonostiako Larrun izeneko eskola franco-vasca edo vasco-francesa-ri bidea leundu badiote erakundeek, hainbat hobe, baina frantziar estatuak euskararen irakaskuntzaren aurka hartu dituen azken neurriak hortxe daude agerian. Honi interesatzen zaiona ez da euskararen bilakaera, frantsesarena baizik.\nEtxepare lizeoko ikasleek Herkulesen hamabi lanei aurre egiten segitu beharko dute gero eta sortzaileagoa den Hera baten aurrean. Kuraia on!


Elurra ikusi dut | El Correo\nZurekinElurra ikusi dut\nMendi bat, elurtuta. / Efe\nFELIPE JUARISTI Sábado, 30 diciembre 2017, 23:39\nNik ere elurra ikusi dut, baina ez Bianditz mendiaren hegal-gailurretan, Izarraitzeko gainaldean baizik. Auzoan badago txoko bat aparta. Eseri zaitezke, edateko eskatu eta, eguna argia bada, Gipuzkoako mendi-tontor gehienak begiz jo ditzakezu, hegalez hegal ezinean, Lizardik maite zituen txoriek bezala. Elurraren zelatariak bere egonezinari ematen dio itxura, elurra buztina baino moldagarriagoa baita, eta iraungaitzagoa. Egun batetik bestera joan daiteke, mendian behera, errekara (gauza guztiak bezala, finean) eta handik itsasora. Elurrak ez du ihes egiten, ordea, ez baita gizaki. Elurraren zuria belztu daiteke, poza tristura bilakatu, eta aingerua deabru. Poeta bat, denik eta laudatuena bada ere, deskuidatuz gero, madarikatuen saldoan sartzen dute, 'nihil obstat'ik gabe.\nAldundiak eta Tecnaliak indartu egin dituzte farmazia garapenerako gunearen oinarriak «'La Voz' irabaztea ez da inoiz nire asmoa izan»


Badator Bertso Eguna 2015! — Gaztezulo\nBadator Bertso Eguna 2015!\nBadator Bertso Eguna 2015! https://www.gaztezulo.eus/albisteak/badator-bertso-eguna-2015 https://www.gaztezulo.eus/albisteak/badator-bertso-eguna-2015/@@download/image/bertsoeguna2015_1422450356.jpg\nLarunbat honetan, urtarrilak 27, izango da Donostiako Udalak eta Euskal Herriko Bertsozale Elkarteak, Kutxa eta EITBren laguntzarekin antolatzen duten Bertso Eguna. Goizeko 12:00etan hasiko da, Donostiako kaleetan eta gauera bitarte, hainbat ekitaldi interesgarri nagusituko dira.\n1968an hasi ziren Gipuzkoako hiriburuan garaiko bertsolariak omentzeko asmoz, Bertsolari Eguna antolatzen. Orduz geroztik, urtero-urtero egin dute Donostian, 1970eko eta 1980ko salbuespenekin. Aurten 20 uirte betetzen dira, 1995ean, Bertsozale Elkarteak ekimenaren helburua aldatu zuenetik, eta orduz geroztik, Kursaaleko oholtza bilakatu da ekimenaren topaleku nagusia.\nBerrogeita seigarren edizioa izango da, hortaz, aurtengoa, eta hiru hitzordu nagusi izango ditu. Goizean, 12:00etatik aurrera, Donostiako kaleetan barrena ariko dira, guztira, bederatzi bertsolari, Bretxan, Konstituzio plazan eta Ikatz kalean, bertso saio bana egiten.\nArratsaldeko 18:00etan izango da, hala ere, eguneko ekitaldi nagusia, Kursaalean. Guztira hamababi bertsolarik parte hartuko dute, Unai Iturriagak, Unai Agirrek, Nerea Ibarzabalek, Alaia Martinek, Maialen Lujanbiok, Aitor Mendiluzek, Nerea Elustondok, Eneko Lazkozek, Onintza Enbeitak, Sustrai Colinak, Andoni Egañak eta Amets Arzallusek, besteak beste.\nEguna behar bezala amaitzeko, bertso afaria eta festa egingo dute Manteo Kiroldegian, Oskar Estangaren Bat-batean ikuskizunarekin 2015eko ekimena itxiz.\n12:00etan Donostiako kaleetan:\nAmaia Agirre, Iñaki Zelaia, Eneko Fernandez, Arrate Illaro, Xabi Igoa, Nahikari Gabilondo, ANder Elortegi, Unai Gaztelumendi eta Maddalen Arzailusek saio bana egingo dute Bretxan, Konstituzio plazan eta Ikatz kalean\n18:00etan ekitaldi nagusia:\nKursaaleko Areto Nagusian Unai Iturriaga, Unai Agirre, Nerea Ibarzabal, Alaia Martin, Maialen Lujanbio, Aitor Mendiluze, Nerea Elustondo, Eneko Lazkoz, Onintza Enbeita, Sustrai Colina, Andoni Egaña eta Amets Arzallus.\n21:00etan afaria eta festa Manteo kiroldegian:\nBat-bateko saioetan arituko dira kantuan Jone Uria, Beñat Gaztelumendi, Xebastian Lizaso, Irati Anda eta Fredi Paia. Ondoren Bat-batean ikuskizuna izango da Oskar Estangaren eskutik.\nEkitaldi nagusia + afaria:\n- Arrunta: 40 euro\n- Bazkideak: 33 euro\n- Gazteak: 30 euro\n- Arrunta: 18 euro\n- Bazkideak: 13 euro\n- Gazteak: 8 euro\nSarrerak salgai: Bertsosarrerak.eus webgunean\nArgibideak: 943694129 (Bertsozale Elkartea)


About: Nano beltz\nNano beltzak nano zuri baten energia termiko guztia agortu ondoren sortuko litzatekeen balizko astro bat da. Gorputz hotz bat izango litzateke, eta ikusezina espazioan. Uste denez, unibertsoak ez du halako gorputz bat izateko haina adin, ber adina 13700 milioi urtekoa baita. Mota honetako izar bat aurkitzea oso zaila da, ez baitu argirik igortzen, eta bere energia igorpena detektaezina da. Modu bat, bere grabitate eremua detektatzea izango litzateke. Nano zuri bat masa txiki edo ertaineko izar baten hondakina da, behin bere hidrogeno guztia agortua edo kanporatua izan denean. Hondakin hau materia endekatuzko gorputz dentso bat da, oso poliki hozten eta kristalizatzen dena bero erradiazio igorpenaren bidez, azkenik nano beltz bihurtuko litzatekeena. Nano zurien eboluzioa kontu fisikoen araberakoa denez, materia ilunaren izaera eta protoi lurrunketaaren aukera bezala, sekula behatu ez dena eta fenomeno honen izaera ulertzen ez delarik, ez dago xehetasunez zehazterik nano zuri batek nano beltz bihurtzeko beharko lukeen denbora. Barrow eta Tiplerrek nano zuri batek 5 Kelvineko tenperaturaraino hozteko 1000 bilioi urte beharko lituzkeela estimatzen dute; alabaina, elkarreragin ahuleko partikula masiboak (WIMP bezala ezagutzen direnak) existituko balira, litekeena da elkarreragin horiek nano zuriak beroago mantentzea ahalbidetzea, gutxi gora behera 10 koatrilioi urtetan zehar. Protoia egonkorra ez bada, nano zuriak bero askoz denbora gehiagoan mantenduko lirateke protoien lurrunketak sortutako energiagatik, ustez 10 sextilioi urtetan zehar. Adams eta Laughlinek protoi lurrunketak nano zuriaren azaleko tenperatura 0,06 kelvinetan gehituko zuela kalkulatu zuten. Hotza den arren, hondoko mikrouhin erradiazioak denbora hori barru izango duen tenperatura baino beroagoa da. Nano beltz izena hidrogenoaren fusio nuklearra mantentzeko behar den adina masa (gutxi gora behera 0,08 eguzki masa) ez duten izar-azpiko objektuei ere eman zaie. Objektu hauek nano marroi deituak dira, 1970ean sartutako izen bat. Nano beltzak ez dira zulo beltzekin edo neutroi-izarrekin nahastu behar. (eu)\nNano beltzak nano zuri baten energia termiko guztia agortu ondoren sortuko litzatekeen balizko astro bat da. Gorputz hotz bat izango litzateke, eta ikusezina espazioan. Uste denez, unibertsoak ez du halako gorputz bat izateko haina adin, ber adina 13700 milioi urtekoa baita. Mota honetako izar bat aurkitzea oso zaila da, ez baitu argirik igortzen, eta bere energia igorpena detektaezina da. Modu bat, bere grabitate eremua detektatzea izango litzateke. (eu)\nNano beltz (eu)


Sortu zenetik, 2.500 milioi euro baino gehiago kontratatu dizkie euskal hornitzaileei Euskaltelek – Parque Científico y Tecnológico de Bizkaia\n2020 > Sortu zenetik, 2.500 milioi euro baino gehiago kontratatu dizkie euskal hornitzaileei Euskaltelek\nEuskaltelek 25 urte beteko ditu gaur . 25 urteotan Euskadirekin izan duen konpromisoa eta telekomunikazioen sektorean lortu duen lidergoa ospatzen ditu\n1995eko uztailaren 3an eratu zen ofizialki Euskaltel SA sozietatea, Espainiako telekomunikazioen merkatua liberalizatu ondoren\n1.800 milioi euro baino gehiago inbertitu ditu Euskadiko zuntz-sarean, eta, horri esker, Europar Batasuneko gizarte aurreratuenen artean gaude, Eskandinaviako herrialdeekin batera\nHogeita bost urte hauetan, Euskaltelek 1.300 milioi euro baino gehiago eman dizkie euskal ogasun publikoei\nGaur egun, zuzenean 350 laguni ematen die lana, eta zeharka, berriz, 2.000 laguni, eta, Euskadi abiapuntu hartuta, estatu osora hedatzen hasi da\n125 milioi euro baino gehiago baliatu ditu hiru lurraldeetan egin diren jarduera instituzional, kultural, sozial eta kirolekoei laguntzeko. Batez beste, 200 jarduera babesten ditu urtean Euskaltelek\nDuela 25 urte sortu zen operadoreak burtsan kotizatzen du gaur egun, eta, Euskadi abiapuntu hartuta, estatu osora hedatzen hasi da\n25 urte hauetan, Euskaltel hazi egin da, eta eboluzionatu egin du; Euskadiko telekomunikazioen sektoreko liderra da gaur egun, eta euskal gizartearen digitalizazioaren bultzatzailea ere bada. Arlo horri dagokionez Europar Batasuneko aurreratuenen artean kokatu du gure herria\n25 urteotan Euskadirekin izan duen konpromisoa eta telekomunikazioen sektorean lortu duen lidergoa ospatzen ditu Euskaltelek bere 25. urteurrenean. Urte hauetan guztietan, ekonomiaren bultzatzaile izan da Euskaltel, eta 2.500 milioi eurotik gorako balioa duten kontratuak egin dizkie euskal hornitzaileei.\nGainera, 1.800 milioi euro baino gehiago inbertitu ditu Euskadiko zuntz-sarean. Horri esker, euskal gizartea Europa osoko garapen digitalaren buruan dago, iparraldeko herrialdeekin batera. Zehazki, Euskadi 5. postuan dago rankingean, Danimarka, Finlandia, Suedia eta Herbehereen atzetik, eta Espainia 16. postuan, Deustuko Unibertsitateko Lehiakortasunerako Euskal Institutuak, Orkestrak, egindako “Ekonomia digitala eta gizarte digitala Euskal Herrian” txostenaren arabera. Zuntz-sare aurreratua hedatzeak lagundu egin du Euskadik ekonomia digitala hedatzeko baldintza eta azpiegitura egokiak izan ditzan, bai enpresaren eta administrazio publikoaren esparruan, bai etxeetan.\n2020an, Euskaltelek behin betiko urratsa eman du zuntz optikozko sarearen bidez telekomunikazio-zerbitzu digital aurreratuenak Euskadiko udalerri guztietara eramateko. Plan berriari esker, operadorea Euskadiko beste 105 udalerritara iristen da, eta balio erantsiko produktuak eta zerbitzuak eskaintzen dizkie orain arte halakorik eskaini ezin zien 200.000 etxebizitzari —etxe horietara iristen ez zelako edo zuntz bidezko konektagarritasuna mugatua zutelako—. Orain, 241 udalerritako 1.200.000 etxeri baino gehiagori eman diezaieke zerbitzua Euskaltelek zuntz optikoaren bidez, hots, EAEko ia udalerri guztietako etxeei.\nOperadore gisa izan duen hazkundea, telekomunikazio-zerbitzuak handitzean eta negozioa handitzean ez ezik, beste konpainia batzuen integrazioan ere oinarritu da, hala nola R Galizian, 2015eko azaroan, eta Telecable Asturiasen, 2017 uztailean. Halaxe sortu zen Euskaltel Taldea. Une horretatik aurrera, Euskaltel Taldea —Euskaltel, R eta Telecable marken bidez— liderra da jarduten duen merkatu guztietan, eta etxeko eta enpresetako 800.000 bezero ditu.\nHogeita bost urte joan dira ideia hura egia bihurtu arte, eta Estatuko iparraldeko telekomunikazioetako talde liderra gara orain. Azken urteetako gure hazkuntzan, funtsezko izan dira, batetik, Burtsara ateratzea, bestetik, R eta Telecable enpresen integrazioa, eta, azkenik, Virgin telco markarekin estatu osora hedatzea. Urte hauek guztiak pasatuta, argi geratu da Euskaltelen enpresa-proiektuak ez zuela epe laburreko ikuspegia, eta denboran irauteko asmoarekin jaio zela”, dio Euskaltel Taldeko lehendakari Xabier Iturbek. “Telekomunikazioen merkatuan Euskaltel egoteak benetako lehia ekarri zuen. Gauza asko aldatu dira, jakina; aurrera egin dugu, eboluzionatu, eta hazten jarraitzen dugu, indarrak batzen”.\n“Horrela sortu dugu gure enpresarekin batera haziz joan den sentimendua: harrotasuna, alegia. Harro gaude proiektu honetan egunero gogotik lan egiten duten gizonemakumeez; harro gaude enpresa sendo, egonkor eta kementsu hazteko jartzen dugun hondar-ale bakoitzaz; harro gaude konpainiaren sorrerako balio haiek ordezkatzeaz eta errespetatzeaz; harro gaude gure enpresak bere inguruarekiko duen arduraz, eta harro gaude gure gizartearentzat enplegua, garapena, ongizatea eta aberastasuna sortzeaz eta sustatzeaz.\n“Duela 25 urte, sortu zenean, helburua zen euskal merkatuaren % 20 eskuratzea; orain, ordea, Espainia osoko 18 milioi pertsonako merkatuari zerbitzua ematea da gure asmoa”.\n“Sustrai sakonak ditugu gure herrian, gure bezeroei esker heldu gara honaino, eta, orain, herri hau abiapuntu hartuta enpresa hau haztea nahi dugu. Hazteak aukera asko dakartza bezeroentzat, hornitzaileentzat eta akziodunentzat. Zerbitzu hobeak, inbertsio handiagoak eta errentagarritasun hobea”.\n“Tinko eusten diogu gizartearekin eta enpleguarekin dugun konpromisoari. Eta harro esan ahal izango dugu erabaki-zentroa Madrilen ez duen telekomunikazio-operadore bakarra garela. Madrildik kanpo ere badira enpresa berritzaileak eta herrialde osoaren garapena bultzatzen dutenak”.


Corinnaren defentsak dio errege emerituak ez duela immunitaterik | Mundo | Naiz\n07 DIC. 2021 - 19:35h\nAstearteko saioan, James Lewis Corinnaren abokatuak azpimarratu du Juan Carlos I.a ez dela «subiranoa» edo «estatuburua», 2014ko ekainean abdikatu zuelako.\nCorinna zu Sayn-Wittgenstein, en una imagen de 2015. (AFP)\nCorinna Zu Sayn-Wittgenstein-Sayn errege emerituaren maitale ohiak astearte honetan Londresko Auzitegi Nagusian argudiatu du Juan Carlos I.ak ez duela immunitaterik justiziaren aurrean; ez delako estatuburua, finantzen aldetik independentea delako eta Felipe VI.a erregearengandik bereizita bizi delako.\nAuzitegi Nagusiko Queen's Bench Division-eko 76. gortean aurkeztu ditu argudio horrek, Corinnak emerituaren aurka 2012an jazarpenarengatik jarritako salaketarengatik lotutako kasuaren bigarren egunean.\nDemandak aurrera egin baino lehen, kasuaren ardura duen epaileak, Matthew Nicklin-ek, zehaztu behar du Estatu espainiarreko errege emerituak oraindik immunitaterik baduen.\nAsteleheneko saioan, Juan Carlos I.aren abokatuek argudiatu zuten Ingalaterrako gorteek ez dutela jurisdikziorik demandaren gainean, eta emerituak immunitatea duela, Harreman Diplomatikoei buruzko Vienako Konbentzioaren eta Immunitateari buruzko Britainiar legearen arabera, zeinak atzerritarren immunitateari erreferentzia egiten dion.\nBere salaketan, Corinnak Juan Carlos I.ari leporatu dio 2012az geroztik «jazarpena» jasan izana. Andrazkoaren arabera, ekintza horiek beren eta seme-alaben segurtasuna «mehatxatu» zuten.\nAstearteko saioan, James Lewis Corinnaren abokatuak azpimarratu du Juan Carlos I.a ez dela «subiranoa» edo «estatuburua», 2014ko ekainean abdikatu zuelako, eta esan du «Espainiako Erresumari» dagokionez immunitate-eskubidea duen pertsona bakarra haren semea dela, Felipe VI.a.\nDefentsak erabilitako beste argudio bat da emeritua ez dagoela semearen mende; eta eskariarekin zerikusia duen kasuan, ezin dela esan Estatuaren immunitatea duenik kalte pertsonalak eragin dituelako Corinna eta ingurukoengan, antsietatea eta kalte psikologikoak, kasu honetan.\nEzin du subirano estatusa izan\nEpaileak gaitzetsi egin du Estatu espainiarrak adierazpen espliziturik egin ez izana Juan Carlos I.a oraindik Errege Etxeko kidea ote den argitzeko, Corinnaren defentsak emeritua Abu Dhabin bizi dela gogoratu ondoren.\nMagistratuak esan du Juan Carlos I.aren abdikazioak esanahi konstituzionala duela, Estatuburu izateari utzi baitzion eta, beraz, ezin duela subirano estatusa izan.


“Artistak egoitzan” Bilboko Udaleko Kultura Sailaren programa berritzailea - Uriola.eus\n“Artistak egoitzan” Bilboko Udaleko Kultura Sailaren programa berritzailea\nuriola.eus 2018-06-19 10:30 Kultura-aisialdia Bilbo\nAurkeztutako 55 proposamenetatik aukeratu diren hiruek instalazioak, baliabide teknikoak eta aholkularitza juridikoa izango dituzte euren proiektuak aurrera eraman ahal izateko.\nNekane Alonso Kultura Saileko zinegotzi eskuordetuak, Iñaki López de Aguileta Kultura zuzendariak, Justo Ezenarro Kultur Programazio zuzendariordeak eta Alicia Otxandategi BADeko zuzendariak osatzen duten Programazioaren Balorazio Batzordeak, proposamen hauek aukeratu ditu:\n3 30 urte militarrei ezetz esaten\n4 Zaintzak plazara!\n5 Gezur berdea\nHarrapazank gazte-programaren edizio berria abiatu da\nSorkuntza artistikoak Alondegiko fatxada hartu du\nEuskal Museoak “Dohaintzak 2013-2018. Museoa eraikiz” erakusketa ardatz duen otsaileko egitarau betea aurkeztu du\nBilboko Zinemaldi Fantastikorako giroa berotzen jarraituko dute otsailean\nSridhar Rangayan zinegile indiarrak Zinegoakeko Ohorezko Saria jasoko du gaur\nWoody Allen Bilbora etorriko da bere jazz bandarekin\n30 urte militarrei ezetz esaten\nItziarren Semeak, zurigorriz jantzita


... era askotakoak izan dira, eta aste honetako laburbilduman argi geratuko da hori. Moja bat ikusi dugu arrantzan koment...\nBBK Live Jaialdiaren aurreneko laburpena, igande honetan. Egilea(k) ERREDAKZIOA. , Euskal Irrati Telebista 2009 (1)\n..., BBK Liven izandako gainerako talde eta musikarien laburbilduma eskainiko du "Gaztea Live" saioak.\nBetizu Jaiari buruzko saio berezia igandean. Egilea(k) ERREDAKZIOA. , Euskal Irrati Telebista 2010 (1)\n... pila izan ziren parkean eta horren guztiaren laburbilduma eskainiko da saio berezian.\nBoko Haramen oinarri soziala dira esklaboen umeak. Egilea(k) ZUBIRIA KAMINO, Pello. Argia, Komunikazio Biziagoa, S.A.L 2015 (1)\n... zalantzarik gera ez dadin. Bayartek esandako hitzen laburbilduma da ondoko guztia.\nDonostia, 'Oh Happy Day!'ko lehenengo finalista. Egilea(k) ERREDAKZIOA. , Euskal Irrati Telebista 2009 (1)\nIgande honetan momenturik onenen laburbilduma ikus ahal izango da\nHonaino 2012. Urtearen laburbilduma.. Zer ekarriko digun 2013ak? Batek daki! Momentuz dakigun g...\nKOMUNIKAZIOA. 'Iparraldearen Orena astekaria' emango dute igandero ETB1en . Egilea(k) URKIZU, Urtzi. Berria, Euskal Editorea SM 2010 (1)\n...urrera jarraituko du, eta, gainera, asteko laburbilduma izango du igandeetan.\nKatalunia. Puigdemonten atxiloketa. Kataluniarentzat irtenbide politikoa eskatu du oposizioak Alemanian. Egilea(k) AGIRRE, Danel. Berria, Euskal Editorea SM 2018 (1)\n...raditatu behar tituluarekin Wolfgand Janischek idatzi laburbilduman, Espainiako matxinada delituari emandako erabilera Alemania...\nKiribilaren antzea. Joseba Sarrionandiaren liburu baten iruzkina. Egilea(k) GARTZIA ISASTI, Pruden. Jakin, Jakinkizunak S.L. 2011 (3)\n...>Moroak ) aurrez idatzitako beste saiakera guztien laburbilduma moduko bat dela, apur bat exajeratuz haren iritzien bilduma...\n...itu ahal izango genuke liburu hau aurrekoen laburbilduma bat dela, aurrekoetan ez baitu inoiz (buruz ari naiz, baina...\n...urrera doan sugandila baizik. Dena den, laburbilduma bat eskaintzen ahaleginduko gara.\nLiburu garrantzitsu bat Euskal Herriaren historiaz. Egilea(k) GARTZIA ISASTI, Pruden. Jakin, Jakinkizunak S.L. 2012 (1)\n...io zuzena da, hots, zitalkeria espainolista guztien laburbilduma. Agirreazkuenagak, aldiz, oso iritzi positiboa du lege horr...


Formulako pilotuei stressa neurtzen - Elhuyar Aldizkaria\nHasiera » Erreportajeak » Formulako pilotuei stressa neurtzen\nAutomobilismoan "Bat Formula"ko denboraldia aurtengoz azkenetan da jadanik. Bertako sei piloturi ordea (Alain Prost barne delarik), saiakuntza bereziak egin dizkiete lasterketan zehar jasandako stressa aztertzearren. Horrela gure bizimodu arrunteko tentsioei gorputzak nola erantzuten dien hobeto ezagutu nahi da.\nMotoreak eta karrozeria teknikoki azken mugaraino eraman badituzte ere, bat formulako pilotuen organismoari beste inon baino gehiago exigitzen zaio.\nBat Formulako pilotuentzat 1990.eko denboraldia martxoaren 11n hasi zen eta harrez gero apostu estua dago Ferrari eta MacLaren-en edo Prost eta Senna-ren artean. Automobil-pistetan ez dago txantxarik. Motoreak eta karrozeria teknikoki azken mugaraino eraman badituzte ere, bat formulako pilotuen organismoari beste inon baino gehiago exigitzen zaio. Pilotuak lasterketa ari dela izan ere, azkar joan beharraren poderioz bizia hari batetik zintzilik edukitzen du.\nUrte askoan teknikariak bolidoen errendimendu eta fidagarritasunaz oso kezkaturik egon dira, baina aldi berean pilotuari jaramon gutxi egin diote. Pilotuak aukeratzeko orduan pertsonak berez duen trebezia eta babestaileen arrazoi ekonomikoak hartu izan dira kontutan, bere egoera fisiko eta psikologikoari laguntzeaz gehiegi arduratu gabe.\nDuela bi urte ordea, François Duforez eta Pierre Portero fisiologo eta biomekanikari frantziarrek saiakuntza batzuk egiten hasi ziren. 1988. urtean Alliot eta Dalmas pilotuak hartu zituzten beren esperimentuak burutzeko, iaz Alliot eta Alboreto eta aurten Suzuki eta Bernard. Alesi prest omen dago laguntzeko eta Prost-ek ere baiezkoa eman omen du.\nIkerlarien lehen helburua, pistako gezi hauen fisiologia hobeto ezagutzea da. Ikerketek segurtasun eta errendimendu aldetik eragin mesedegarriak izango dituzte pilotuentzat, baina azken helburua pertsona arruntek (zuk eta nik adibidez) stress psikologiko garrantzitsua eta energi galera handia zein egoeratan izaten duten jakitea da.\nIkerlariek arazoari hiru alderdi nagusi aztertu nahi dizkiote 1990.eko Bat Formula ko denboraldian: termorregulazioa, bapateko azelerazioekiko muskuluen erantzuna eta stressarekiko erantzun hormonala.\nAipatutako azken alderdia hartzen badugu, stressa pilotuengan beti mugako egoera arriskutsuekin lotua dago. Ez da hain zuzen jende arruntak normalean izaten duen egoera, baina arrisku bizitik irten ere egin gabe dabiltzan pertsona hauek aztertuta, bizimodu arruntean gerta daitezkeen aldaketa biokimikoak anplifikaturik ikus ditzakegu. Stressaren analisia egin nahi da, eta azken finean diabetologia edo aterogenesiaren mekanismoa argitzea (odol-basoak butxatu eta miokardio-infartua sor dezakeen ateroma-plaka nola eratzen den ezagutzea alegia).\nBat formula bestetik, oso gogorra da tenperaturari dagokionez. Kaskoa ipinita, surik hartzen ez duen soinekoan sartuta, pilotua zulo txiki batean txertaturik egoten da bizkarrean motorea duela. Karrozeria gainera, haizea pilotuaren buru gainetik pasatzeko moduan diseinatua dago. Beraz ez da harritzekoa Rio de Janeiro-ko edo Phoenix-eko pistan eguzki-galdatan pilotuak 60ºC-ko tenperatura jasan eta orduko bi litro izerdi galtzea.\nPierre Portero-k dioenez, pilotuek sukarra dute pistan gidatzen ari direnean. Gorputzaren tenperatura 40ºC-raino igo daiteke eta horregatik ikerlariek balantze termikoa egin asmoz tenperatur kaptoreak ipintzen dizkiete azalean, sistema informatikora zuzenean konektatuz. Horretaz gain, lortutako datuak izerdiaren ikerketa kuantitatibo eta kualitatiboarekin lotzen saiatzen dira. Horrela, Formulako lasterketan edo giro beroko iharduera fisikoan sortzen diren sodio, potasio, magnesio, kaltzio, kobre, zink, kromo eta abarren eskasiak detektatu nahi dira gero elikadura egokia gomendatu ahal izateko.\nLarrousse ekipoko pilotuek lasterketa baino lehen elikadura-erregimen berezia dute. Zurgapen moteleko azukreak edo glikogenoak hartzen dituzte, eta lasterketan termo batean 12-15ºC-ra gordetako likido bat edaten dute. Edari horretan zurgapen azkarreko gluzidoak (glukosa), poliki metabolizatzen diren gluzidoak (fruktosa), B bitamina (gluzidoak metabolizatzeko) eta mineralak (gatz-oreka mantendu eta kalanbrerik ez izateko.\nOsagarri energetiko hauek bero-kolpearen arriskuari kontra egiteko dira onak; bero-kolpeak izerdia geldi erazi, gorputzaren termorregulazioa bere onetik atera eta hipertermia (eta batzuetan heriotza) eragiten bait ditu. Gainera garuneko zelulek glukosa asko gastatzen dute, eta odolean azukre-kontzentrazioa jaisten bada, buru-argitasuna moteldu eta neke-sentsazioa sortzen da. Edari hori pistako pilotuekin probatuta, laster egongo da farmazia guztietan salgai. Erosleak kirolariak, adineko pertsonak eta haurdun dauden emakumeak izango omen dira.\nDuforez eta Portero ikerlariak, aurten gehien aztertzen ari diren pilotua Aguri Suzuki japoniarra da. Urte hasieraz gero entrenamendutan saiakuntzak egiten ari zaizkio. Ehizegazkineko pilotuen antzeko maskara bat ipinita bolidoa gidatzen ari dela telemetriak bere lana burutzen du parametro desberdinak erregistratuz. Oxigeno-kontsumoa bihotzaren erritmoa, arnasaren erritmoa, etab. pantaila batean grafikoki erakusten da. Emaitzen eztabaida eta interpretazioa oraindik azken fineraino burutu gabe dago, baina seinale guztien arabera energi kontsumoa oso handia dela esan daiteke.\nEhizegazkinetako pilotuek erabiltzen dituzten anti-G edo grabitatearen kontrako galtzak ere probatu dizkiote. Galtza hauek presio desberdinetara puztu daitezke eta horrela odol-basoak gehiago ala gutxiago konprimatzen dira. Arazoa hanketako basoak zabaltzen direnean eta odola hor pilatzen denean sortzen denez, galtzetako presioaren bitartez kontra egiten zaio. Behin-behineko ondorioa beraz, tibiaren parean euskarri elastikoak ipintzea litzateke.\nStressaren arloan, helburua pilotuaren erantzun hormonala kuantifikatzea da. Begiak katekolaminetara (adrenalina, noradrenalina eta kortisolera) zuzendu dituzte, baina baita beste substantzia metabolikotara ere: intsulinara edo hazkuntz hormonara.\nPilotuak bere eserlekuan 60ºC-ko tenperatura izan dezake lasterketan. Stressaren maila berriz, ikaragarria da. Horregatik bere gorputzeko tenperaturaren eboluzioa, jariatzen dituen hormonak eta muskuluen erreakzioak neurtu nahi zaizkio.\nStress-maila handia denean, kortisola jariatzen da eta kortisolak glukosa deskargatzea eragiten du. Odolean orduan gluzemi punta bat agertzen da eta berehala azukre-tasa maila normalera jaisteko intsulina-punta bat.\nAzido koipetsu askeek stress psikologikoa isladatzen dutela ezaguna da azken urteotan, eta datu hori ere neurtu nahi dute ikerlariek.\nDuforez doktoreak dioenez, ideala adrenalina-deskarga neurtu eta bihotzaren erritmoan duen eragina baloratzea izango litzateke (Lasterketako momentu larrienetan bihotzak minutuko 180 taupadako erritmoa lor dezake). Baina, nola hartu odol-lagina 300 km/h-ko abiaduraz doan pilotuari; edo nola hartu odolaren tentsioa?\nOztopoak oztopo, Portero eta Duforez ikerlariak Aguri Suzuki pilotuari azterketa interesgarriak egiten ari zaizkio. Arriskuetan sortzen diren tentsioek parametro biologikotan duten eragina neurtzea da arazoa. Horretarako Pierre Portero-ren eritziz iraupen, ordutegi eta energi aldetik berdin baina stress-mailaren aldetik desberdin diren egoeretako emaitza hormonalak konparatu behar dira. Stress-mailarik handiena Formulako lasterketan bertan egoten da. Erresistentzi entrenamenduetan berriz, pilotuak azkar ibili beharra du, baina lehiakideak ondoan ez dituenez, stress-maila txikiagoa da. Hirugarren maila, laborategian bizikleta ergometrikoan pedalei eragitea litzateke.\nAzken bi stress-mailak Aguri Suzuki pilotuari neurtu dizkiote jadanik eta adituek diotenez deshidratazioa eta odol-masaren kontzentrazioa erresistentzi entrenamenduan askoz ere handiagoak dira bizikletan esfortzu berdina eginda baino.\n1989.ean Frantzian eta Kanadan korritutako lasterketetan, ikerlariek pilotuen tentsio muskularrak aztertu zituzten. Tentsio horiek, pilotuak bere eserleku txikian jasaten dituen luzetarako, zeharkako eta gorabeherako azelerazioei zor zaizkie. Philippe Alliot pilotuaren bolidoan segundoaren milarenak markatzen zituen erlojuz hornitutako erregistratzaile magnetikoa ipini zuten hiru ardatzetarako azelerometro eta elektrokardiograma-aparatuari konektaturik.\nLasterketako momentu garrantzitsuenetan, Bat Formulako pilotuen bihotzak 180 taupada inguru ematen ditu minutuko. Michele Alboreto pilotu italiarraren taupadak neurtzeko, lasterketa baino lehen Pierre Portero ikerlaria elektrodoak ipintzen ari zaio.\nKaskoa jantzita daukala, pilotuaren buruak gutxi gorabehera 6,5 kg pisatzen ditu. Kurba itxietan, azelerazio eta dezelerazioek 3 eta 5 G bitarteko balioak har ditzakete. Izan ere bolidoak kurbatan ia ez dira irristatzen eta pilotua bere kutxatxoan doi-doi sartua dago. Beraz, buruaren barneko masak desplazatzen dira kurba bakoitzean; frenatze eta azeleratze bakoitzean. Beraz buruak segundo horietan askoz gehiago pisatzen du eta lepoak, eutsi behar dionez, asko sufritzen du. Lepoko muskuluek lasterketan lan gogorra egiten dute buruan dauden zeharkako eta atzeraurrerako tentsioei eusten.\nLasterketarako pistak gainera ez dira guztiz launak izaten eta lurreko irregulartasunak medio azelerazio bertikalek 15 eta 20 G bitarteko balioak har ditzakete. Konponbidea lepoko muskuluak indartzea da, edo kaskoa arintzea. Jadanik hasiak daude konpositezko burukoak eginez kilo t’erdikoei hirurehun gramo arintzen.\nDuforez eta Portero doktoreak, elektromiografiaz ari dira denboraldi honetan baliatzen. Horrela pistako gorabeheratan lepoko muskuluetan gertatzen diren korronte-aldaketak neurtu nahi dituzte.\nBolidoak, pilotuak eta ikerlariak abiada bizian ari dira. Lasterketa gori-gori dago, baina amaiera urruti ikusten da; arazo bat argitu orduko beste bati ekiten bait diote, eta beti dago besteren bat.


Sagardoaren jatorria — Igartubeiti Baserria\nLa Nueva España egunkariko artikulu batean M. J. Iglesias kazetariak dioenez, sagardoa ez omen da asturiarra. Bere esanetan, Hessen alemaniar estatuko dolare elkartearen webgunean adierazten dutenez, XI. mendean euskaldunek olioa egiteko dolarea garatu zuten. Euskal arrantzaleek sagardoa edaten zutenez eskorbuto gaitzik hartzen ez zutela ere diote. Ondoren sagardoa Ingalaterrara iritsi omen zen lehenengo, geroago Frantzia eta Alemaniara.\nIkus testu originala, Xuan Xosé Sánchez-ek jasoa.\nMichigan Apple Committee erakundeak liburu batean adierazten duenez, sagardoaren sorrera ardogintzaren teknologian omen dago. Zeltek teknologia hau Europako ipar kostatik hedatu zutela Espainiara, Ingalaterrara eta Irlandara.\nAsturiar egunkariko kazetariak The Guardian egunkariko gastronomia adituaren, Andrew Hickman-en artikulu bat ere aipatzen du, non Espainiako 10 sagardotegi garrantzitsuenak zerrendatzen dituen, denak gipuzkoarrak.\nSpain`s top 10 cider houses


Egoitzan ala eguneko zentroan plaza publikoa eskatu bada eta Foru Aldundiak onartu badu, baina, hori momentuan ematea ezinezkoa denean, hilero eska daitekeen diru laguntza da modu pribatuan kontratatutako plaza horren kostua laguntzeko.\nDiru laguntza aldi baterakoa da, eta Foru Aldundiak plaza publikoa emandakoan, amaituko da.\nZenbatekoa izango da laguntza?\nEguneko Zentroko plaza pribatua ordaintzeko laguntza:\nI. Gradua: 300 €/hilean.\nII. Gradua: 500 €/hilean.\nIII. Gradua: 500 €/hilean.\nEgoitza zerbitzua ordaintzeko:\nII. Gradua: 800 €/hilean.\nIII. Gradua: 800 €/hilean.\nI., II. eta III. graduko mendekotasuna izan eta eguneko zentrora edota egoitza pribatura joaten diren azkoitiarrek.\nNAN edo nortasuna egiaztatzeko agiria.\nZentro pribatuarekin sinatutako kontratua edo aurrekontratua.\nZerbitzua jasotzen dela frogatzen duten fakturak.\nPrestazioa murriztuko duen izaera berdintsuko beste laguntza jasotzen bada: egiaztagiria.\nJudizialki ezgaituen kasuan: tutorearen izendapena egiaztatzen duen dokumentua.\nEskatzailearen kontu korronte zenbakia.\nUdaletxean, Gizarte Ongizate Sailean\nHerriko plaza z.g. 20720 AZKOITIA\nHitzordua eskatu 943 857174 telefono zenbakian.\n24/2017 Foru Dekretua, abenduaren 12koa, abenduaren 14ko 39/2006 Legeak, mendekotasun egoeran dauden pertsonen autonomia pertsonala eta zainketa sustatzekoak, ezarritako prestazio ekonomikoak arautzen dituena.\nDiputatuen Kontseiluaren 2017ko abenduaren 27ko Erabakiaren bidez onartu dira mendekotasun prestazio ekonomikoen gehieneko zenbatekoak\n39/2006 Legea, abenduaren 14koa, mendekotasun egoeran dauden pertsonen autonomia pertsonala eta laguntza sustatzekoa\nDokumentazioa egiaztatzea, eskaneatzea eta eskaera balioztatu.\nEskaera Gipuzkoako Foru Aldundiko Gizarte Politikako Departamentura bidaltzea.\nAldundiak ebazpena postaz jakinarazten du.\nGipuzkoako Foru Aldundiko Gizarte Politikako Departamentua\nGizarte Ongizatea - Gizarte Zerbitzuak\nOker jasotako diru zenbatekoak itzuli behar dira.\nBaldintza sozio-ekonomikoak aldatuz gero, 30 eguneko gehieneko epean jakinarazi behar da.


"Ekintza Eraldatzailearen Sariak nabarmendu nahi ditu hiri eta udalerriek komunitate jasangarriak sortzeko duten anbizioa”, esan zuen Karl Heintz-Lambertzek, Europako Eskualdeetako Lantaldeko Presidenteak. “Mezu garbi bat bidaltzen du, alegia, tokiko demokrazia eta herritarren inplikazioa direla etorkizun jasangarriaren eragileak”, gaineratu zuen.\nLehiaketa irekita dago EBko Estatu batean, EEEko herrialde batean edo EBra sartzeko hautagaia den herrialde batean kokatutako tokiko edo eskualdeko agintaritzei edo gizarte zibilaren erakundeei, baldin eta Euskal Adierazpena bere egin badute. Eskatzaileak hartu behar du Ekintza Eraldatzailea gauzatzeko ardura, eta Ekintzak gutxienez hiru hilabete eraman behar ditu indarrean, baina bost urte baino gutxiago, eskaria egiten den unean. Eskari guztiak guztiz beteta bidali behar dira, ingeles garbian idatzita. Eskariak aurkezteko azken eguna 2018ko ekainaren 30a da.\nAalborgeko Alkate (Danimarka) eta epaimahaikide Thomas Kastrup Larsenek ere adierazi zuen zer espero duen 2018ko parte-hartzaileen aldetik: “espero dut Europa osoko parte-hartzaile inspiratzaileak agertzea eta horien proposamenek erakustea zer-nolako sormenak duten gure hiri eta herriek, euren komunitateak hobeto bizitzeko leku jasangarriagoak bihurtzeari begira”.\nArantza Acha sariaren epaimahaikide eta UNESCO Etxeko Zuzendariak, berriz, hauxe gaineratu zuen: “2017ko Ekintza Eraldatzailearen Sariko parte-hartzaileek adibide konkretuen bidez erakutsi zuten nola sutatu daitezkeen hiri-garapen jasangarria eta gizarte-inklusioa tokiko eta askotariko interes-taldeen arteko elkarrizketa eta ekintzaren bidez. Aurten, espero dut horrelako ekintza berritzaile eta inspiratzaile gehiago ikustea”.\n2018ko Ekintza Eraldatzailearen Sariaren irabazleak Europako hiri-eraldaketa jasangarriaren lider aitortua izango da, iazko irabazlearekin batera: Nilufer (Turkia). Udaltalde 21 Nerbioi-Ibaizabalek aipamen berezia jaso zuen Eskualdeko Jasangarritasun Bulegoa eratzeagaitik eta bertatik egiten den lanagaitik.\nEuskal Adierazpenari atxikitzeko eta lehiaketarako Ekintza Eraldatzaile bat proposatzeko, bisita ezazu Hiri Jasangarrien Plataforma .\nIturria:ICLEI eta Usalsarea 21


ordainketa etiketarekin egindako bilaketaren emaitza (27 erregistroak)\nOndasun higiezinaren salerosketako eskrituran jaso da eroslea izango dela jabetza eskuratu den ekitaldiari dagokion Ondasun Higiezinen gaineko Zergaren ordainagiriaz arduratuko dena. Akordio horrek badu zerga ordaintzeko ondoriorik?\nOndasun baten salerosketa egiten denean, nor da OHZ zerga ordaindu behar duena?\nNoiz eta zelan ordaindu OHZren Aldundiak kudeatzen duen ordainagiria?\nGerorapenak Bizkaibai bidez : Gerorapenak eskatu Bizkaibai bidez


Montferrand-la-Fare - Wikipedia, entziklopedia askea.\nRosans, Saint-André-de-Rosans, Lemps, Roussieux, Saint-Auban-sur-l'Ouvèze eta Saint-Sauveur-Gouvernet\n15 (%51.7) 14 (%48.3)\nMontferrand-la-Fare (frantsesez eta ofizialki: Montferrand-la-Fare) Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 34 biztanle zituen.\n2007an Montferrand-la-Fare udalerrian erroldatutako biztanleak 52 ziren. Familiak 20 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten bikoteak ziren.\n2007an 44 etxebizitza zeuden, 21 familiaren etxebizitza nagusia ziren eta 24 bigarren erresidentzia ziren. Etxebizitza guzti hauek 42etxeak ziren. 21 etxebizitza nagusietatik 14 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek gela bat zuen, 2 etxek bi zituzten, 4 etxek hiru zituzten, 4 etxek lau zituzten eta 9 etxek bost zituzten. 12 etxek euren parking plaza propioa zuten azpian. 10 etxetan ibilgailu bat zegoen eta 7 etxetan bat baino gehiago zituzten.\nMontferrand-la-Fare udalerriko biztanleria-piramidea 2009an .\n2007an lan egiteko adina zuten pertsonak 29 ziren, horien artean 18 aktiboak ziren eta 11 inaktiboak ziren. 18 pertsona aktiboetatik 16 lanean zeuden (8 gizon eta 8 emakume) eta 2 langabezian zeuden (1 gizon eta 1 emakume). 11 pertsona inaktiboetatik 4 erretiraturik zeuden, 1 ikasten zegoen eta 6 "bestelako inaktibo" gisa sailkaturik zeuden.\n2000. urtean Montferrand-la-Fare udalerrian 5 nekazaritza-ustiategi zeuden.\nBNF: 15253060t (data)